Pametno kuvanje uz nove Samsung kućne aparate | PC Press\n19. april 2018. 19. april 2018. PC Press\nKompanija Samsung razvija tehnologiju koja menja način na koji posmatramo i koristimo kućne aparate. Između ostalog, njihovi proizvodi nude niz pametnih karakteristika za ekonomično i pametno kuvanje. Zahvaljujući aplikaciji SmartThings, korisnicima Samsung proizvoda omogućeno je daljinsko nadgledanje i kontrolisanje uslova kuvanja, bez potrebe za višesatnim boravkom u kuhinji. Sa aplikacijom SmartThings integrisan je Family Hub, koji korisnicima omogućava praktično iskustvo za povezivanje svih pametnih uređaja u kući, sa karakteristikama kao što su Bixby, Planer za obroke, Lista za kupovinu i Recepti koji pružaju pametna iskustva u kuhinji.\nJedan od Samsungovih kućnih proizvoda sa IoT rešenjima je i Dual Cook Flex rerna, koja olakšava pripremu više jela uz pomoć Dual Cook sistema. Korisnicima je omogućen nezavisan pristup gornjem delu rerne, bez gubljenja topline i ugrožavanja performansi kuvanja u donjem delu. Korisnici mogu postaviti dve različite temperature i vreme neophodno za kuvanje za svaki deo kako bi se postigao najbolji mogući ukus hrane tokom istovremenog kuvanja, a sve to je moguće nadgledati i kontrolisati na daljinu.\nSamsung će svoje pametne kućne proizvode predstaviti na na sajmu koji se održava svake dve godine u Milanu – EuroCucina 2018. Pored spomenutih uređaja, posetiocima sajma biće predstavljena i WaterWall mašina za sudove i Virtual Flame, ploča za kuvanje koja pruža intuitivnu vizuelnu kontrolu plamena. Samsungova tehnologija Twin Cooling Plus će biti predstavljena na transparentnom ekranu koji pokazuje kako sistem nezavisno kontroliše frižider i zamrzivač.\nTagovi: Dual Cook Flex rerna, EuroCucina 2018, Family Hub, Samsung, SmartThings, Virtual Flame, WaterWall mašina za sudove\n← Star Wars šah stiže na iPhone\nPrevođenje i bez internet konekcije →


Intenzivna trgovina suncokretom zbog male svetske proizvodnje\nSuncokret se u svetu se gaji na oko 24 miliona hektara i na njima se proizvede 31 milion tona. Najviše u Evropi (65 odsto), zatim u Aziji i Južnoj Americi. Kada posmatramo zemlje, najviše se gaji u Rusiji i Ukrajini. Relativno mali broj zemalјa se bavi intenzivnom proizvodnjom suncokreta i ulјa od suncokreta pa je zato trgovina intenzivna.U svetu se […]\nU narednom periodu tržišno će se formirati cena na osnovu kretanja na svetskoj berzi samog suncokreta i sirovog ulјa. U tom pogledu za Srbiju je posebno referentno kretanje u crnomorskom regionu. U crnogorskom regionu trenutno se trguje sirovim suncokretovim ulјem na nivou od 1.300 do 1.330 dolara po toni, što je povolјnije u odnosu na prvu polovinu godine kada se ulјe prodavalo i po 1.600 dolara po toni. Analitičari ističu da se aktuelne transakcije formiraju na osnovu cene suncokreta starog roda.\nThe post Intenzivna trgovina suncokretom zbog male svetske proizvodnje appeared first on ePoljoMagazin.


Prednosti POV Aquatec - Aquatec\nodlična cena i minimalni građevinski troškovi – nabavna cena prečistača AT je veoma prihvatljiva ne samo u poređenju sa septičkom jamom, već i sa drugim prečistačima, povrativost investicije već u roku od tri godine.\ngarancija od 10 godina na vodonepropusnost plašta - mi smo sigurni u kvalitet naše izrade i čast nam je da Vam damo takvu garanciju.\npri izradi koristimo prvorazredne materijale (polipropilen sa usavršenim svojstvima) – ne samo polipropilen najvišeg kvaliteta, već i razvode vode i vazduha od uglednih isporučilaca. A, takođe, brendirane duvaljke.\ndebljina zida omotača rezervoara 8 mm – kao jedini koristimo debljinu omotača od 8 mm, čime je garantovana visoka statika i stabilnost rezervoara u odnosu na druge proizvođače, koji koriste za 25 % do 40% slabije materijale\nakumulacija udarno dolazećih voda - tehnologija VFL obuhvaća i jedinstveno rešavanje izravnjavanja neravnomernog dotoka otpadnih voda u POV prilikom ispuštanja veće količine vode (kada, mašina za pranje...), čime se izbegava isplavljavanje aktivnog mulja u rezervovaru, a rad P1OV je stabilan.\ntihi, bezmirisni rad sa jednostavnim upravljanjem pogonom\nbezproblematična upotreba sredstava za čišćenje u domaćinstvu\nniski pogonski troškovi – pogon prečistača AT košta otprilike 3 € mesečno, a to je potrošnja struje duvaljke. Međutim, za poređenje, pogon septičke jame košta čak deset puta više.\nVeoma jednostavna montaža bez upotrebe mehanizama – na osnovu naših uputstava može prečistač da sastavi svako. Međutim, postavljanje može da se naruči i naknadno.\nLep oblik i boja poklopca – poklopac je jedini deo prečistača koji je vidljiv, zato isti mora da bude ne samo kvalitetan, već i estetski izrađen.\npoklopac sa zaključavanjem radi bezbednosti Vaše dece – kako bi Vaša deca mogla mirno da se igraju u dvorištu, poklopci su opremljeni bravom već u standardnoj opremi, bez doplate.\nAutomatizovani pogon i održavanje, servisiranje se može obavljati i putem telefona


Popravka auto klima - Auto klime Ciklon Beograd\nPOPRAVKA AUTO KLIMA U BEOGRADU\nVršimo popravku svih vrsta kvarova na auto klimama bilo da se radi o mehaničkim ili električnim delovima instalacije. Koristimo savremene metode i alate za dijagnostiku i otklanjanje kvarova. To nam omogućuje da u najkraćem roku otklonimo bilo kakve kvarove auto klime na svim tipovima automobila.\nNeke od popravki auto klime koje vam možemo ponuditi su:\nremont kompresora (popravka elektromagnetnog kvačila, zamena ležaja, semeringa, ventila za regulaciju)\npopravka kompletne freonske instalacije (sistema cevi)\nzamena kompresora sa pranjem freonske instalacije\nAuto klima se sastoji iz niza komponenti koje čine zatvoreni sistem unutar kojeg kruži rashladni gas (freon) i ulje. Svojstvo freona je takvo da prelaskom iz tečne u gasovitu fazu predaje hladnoću i kao takav kruži u sistemu u ova dva agregatna stanja. Da bi se ovo omogućilo potrebno je da budu besprekorno ispravni svi mehanički i električni delovi koji čine ovaj kompleksan sistem.\nOsnovni elementi auto klime su kondenzator, kompresor, isparivač, sušać freona, sistem cevi pod pritiskom, senzor pritiska, sistem vazdušnih kanala i usmerivača vazduha, komandna jedinica kao i ventilatori za kontrolisanje pritiska u sistemu.\nUkoliko ipak dođe do neispravnosti neke od navedenih komponenti neophodna je stručnost i upotreba specijalne opreme za frigomehaniku kako bi kvar bio otklonjen. Za detekciju kvarova upotrebljavamo američku opremu MASTERCOOL. Pozovite nas i zakažite Vaš termin za popravku auto klime.


Čestitke BSCG Zlatičaninu – #piskaralo.me\nČestitke BSCG Zlatičaninu\n18/06/2016 piskaralo.me 0 Comment\nBokserski Savez Crne Gore kao krovna bokserska institucija u našoj zemlji, ima potrebu da obavijesti javnost da je uputio čestitke na velikom uspjehu Dejana Zlatičanina kao i crnogorske profesionalne bokserske federacije.\nBokserski Savez Crne Gore smatra da je osvajanjem titule prvaka Svijeta u WBC verziji, Dejan Zlatičanin ostvario istorijski podvig za crnogorski sport, i da je time postavio čvrste temelje novim generacijama u profesionalnom boksu.\nKao predstavnici olimpijskog boksa u našoj zemlji, imamo obavezu da sačuvamo integritet, dostojanstvo ovog sporta, i sjećanje na velike uspjehe koje su postizali naši reprezentativci na svim velikim takmičenjima. Međutim, isticanjem neosnovanih i neargumentovanih optužbi na račun ljudi koji su svim svojim bićem posvećeni unaprijeđenju boksa u Crnoj Gori, profesionalna bokserska federacija pokrenula je lavinu brojnih pitanja, koja će javnosti u bliskoj budućnosti biti data na uvid, odnosno odmah nakon povratka selektora bokserske reprezentacije g-dina Dragana Đuričkovića sa prvenstva Evrope za juniore u Mađarskoj.\nPredstavnici svih državnih institucija, kao i medija upoznati su sa činjenicom da je rad Bokserskog Saveza Crne Gore i svih ljudi zaposlenih u njemu u potpunosti transparentan, i usmjeren ka dobrobiti ovog sporta.\nNe želimo da atak čelnika profesionalne bokserske federacije na Bokserski Savez Crne Gore ostane u sijenci velikog uspjeha Dejana Zlatičanina, ali isto tako ne želimo da ostanemo uzdržani od neosnovanih verbalnih napada na krovnu boksersku instituciju i ljude koji daju sve od sebe da bi ovaj sport, istina u skromnim uslovima, sačuvali i omogućili još veći prosperitet!\n← Bokserski savez telefonom čestitao Zlatičaninu\nOženio se Peković →


Izvor: Radio Televizija Vojvodine, 22.Jan.2021, 15:54\nSrbija je prvi put izvezla med na tržište Italije, a ministar poljoprivrede Branislav Nedimović kaže da iz godine u godinu raste broj pčelara i košnica u Srbiji i da je zadovoljan i radom pčelara i kvalitetom meda.\n"Juče smo prvi put izvezli med na prostor Italije, iz naših pogona iz Srbije, to je naš med. Imali smo izvoz i na prostor Emirata i nekih drugih zemalja", rekao je ministar na TV Prva.\nNajavio je da će ovih dana biti isplaćene sve subvencije za >> Pročitaj celu vest na sajtu Radio Televizija Vojvodine << pčelare.\n"Mislim da pčelari u poslednje četiri godine ne moraju da brinu o svojoj egzistenciji, jer je pčelarstvo uzdignuto na mnogo veći nivo nego što je to bilo ranije", rekao je ministar.\nNaveo je da se ranije pčelarstvo doživljavalo kao hobi, a da je sada isplativo time se baviti.\n"Pogon u Rači Kragujevačkoj koji je sufinansirala država, to je njihova fabrika, sami pčelari su se udružili i napravili fabriku", kaže Nedimović.\nU toku je, navodi, velika akcija uklanjanja falsifikovanog meda sa srpskog tržista i navodi incidentne situacije i pokušaje da se iz Ukrajine i Moldavije prošvercuje u Srbiju njihov med koji nije odgovarajućeg kvalitera ili je dobijen na veštački način.\n"Mi gledamo da to suzbijemo. Nije reč o medu, nego o veštackoj tvorevini koja liči na med", precizirao je Nedimović.\nKaže da posebna akreditovana laboratorija na Hemijskom fakultetu može da otkriva da li je reč o prirodnom medu ili o vestačkom medu.\n"Spram toga preduzimamo odgovorajuće mere. U toku ovih dana je velika akcija gde pokušavamo da te falsifikatore meda uklonimo sa tržišta kako bi naši pčelari imali bolju prođu na tržištu", rekao je Nedimović.\nRadio Televizija Vojvodine: Posle 30 godina, svinjsko meso iz Srbije na tržištu Evropske unije\nSrbijaDanas.com: POSLE TRI DECENIJE POSTA: Svinjsko meso iz Srbije na tržištu Evropske unije


Počela izgradnja prvog osarijuma u Subotici\nRTV Subotica • Marijana Tolimir • 27. april 2022. • 12:10 •\nU Bajskom groblju počeli su radovi na mestu gde će biti podignut osarijum – velika prostorija u zemlji za smeštaj posmrtnih ostataka. Investicija je vredna deset miliona dinara a finansira je JKP „Pogrebno“ iz sopstvenih sredstava.\nNa mestu stare trošne grobarske kuće počela je izgradnja prvog osarijuma u Subotici – podzemne prostorije za polaganje posmrtnih ostataka koji se iskopaju nakon isteka obaveznog roka počivanja u rakama i napuštenim grobnicama. Kako objašnjava direktorka „Pogrebnog“ Vesna Prćić, reč je objektu koji se gradi na prvom mestu za njihove potrebe, a u budućnosti će po novom zakonu o grobljima i sahranjivanju, koji je u pripremi, biti obavezan.\nU nadležnom preduzeću očekuju da će izgradnja osarijuma biti završena do kraja godine, dok će se samo opremanje možda preneti u sledeću. Nakon toga, iznad osarijuma planira se izgradnja kolumbarijuma – odnosno zida za polaganje urni, što će biti investicija u šest faza, budući da je reč o veoma velikim sredstvima od čak 47 miliona dinara, precizira naša sagovornica.\nOsim igradnje objekata za polaganje posmrtnih ostataka, „Pogrebno“ je ove godine imalo i manja ulaganja, pre svega u tri groblja u Bajmoku, koja će uz groblje u Mišićevu dobiti i video nadzor, a u toku je i njihova digotalizacija.\nTokom prošle godine, „Pogrebno“ je obavilo 1742 sahrane, što je za oko 16 posto više u odnosu na 2020. godinu, što pretpostavlja da je i smrtnost u gradu bila za toliko viša.


2001/06/11 21:26 Akademski ru�ak koji se pretvorio u politi�ki slu�aj\nMON, 11 JUN 2001 21:26:10 GMT\nAkademski ru�ak koji se pretvorio u politi�ki slu�aj\nKada je predsednik Akademije nauka Albanije, Ylli Popa, za vreme konferencije akademija Balkana, odr�ane u Skoplju krajem maja meseca, bio na ru�ku sa predsednikom Akademije nauka Makedonije, �or�i Efremovim, te�ko da je mogao pomisliti da �e se to pretvoriti u politi�ki ru�ak i u zna�ajan datum po bilateralne odnose.\nZa vreme tog ru�ka predsedik makedonske akademije je izneo albanskom homologu predlog za re�avanje aktuelne makedonske krize posredstvom razmene teritorija i stanovni�tva izme�u dve dr�ave, Makedonije i Albanije. Profesor Popa je pre�ao pre�utno preko tog predloga, misle�i da se radi o jednoj slobodnoj (neobaveznoj) akademskoj raspravi za vreme ru�ka akademika, me�utim nije ispalo sasvim tako. Nakon �etiri dana, predsednik makedonske akademije je javno lansirao plan razmene teritorija i stanovni�tva izme�u dve dr�ave kao predlog za re�enje krize, i makedonski mediji su obavestili da je predlog dostavljen predsedniku Akademije nauka Albanije. Na taj se na�in jedan akademski ru�ak pretvorio u politi�ki slu�aj, koji se odnosio na novu situaciju u odnosima izme�u dve dr�ave.\nU stvari, predlog predsednika Akademije nauka Makedonije do�ao je kao grom iz vedra neba u odnosima izme�u dve dr�ave, jer je po prvi put jedna ponuda o menjanju dr�avnih granica i razmene teritorija i stanovni�tva dolazila sa jednog tako viskog makedonskog nivoa. Ali, upravo zbog toga, izgleda da se Albanija na�la u ne tako lakom polo�aju za reagovanje. U stvari, predlog prvog makedonskog akademika, iako zvu�i kao politi�ka fantastika, je hrabar jednostavno zbog same ponude koju iznosi oko menjanja postoje�ih granica svoje dr�ave. Posebno ako se ne zaboravi da je za to, dakle za nameru menjanja granica, makedonska vlada optu�ivala ono �to se naziva Nacionalna oslobodila�ka vojska, koja je uklju�ena u oru�ani konflikt sa vladinim snagama u Makedoniji.\nIako se ovaj predlog bomba, koji je izneo Skoplje, ticao odnosa izme�u dve dr�ave i iako je karta podele teritorija, predlo�ena od strane Makedonaca, bila jasno i unapred neprihvatljiva za Albance, vlada u Tirani se pokazala obazrivom i nije izdala nikakvo zvani�no saop�tenje. Premijer Ilir Meta, u potpunosti anga�ovan u predizbornu kampanju za parlamentarne izbore 24 juna, odgovaraju�i na pitanja novinara na jednom mitingu odbacio je predlog makedonske Akademije. Sa sna�nijih kriti�kih pozicija je istupio predsednik Albanije, Rexhep Mejdani, koji se nije uklju�io i predizbornu kampanju. U intervjuu za jedan italijanski dnevni list, on je nazvao pogre�nim predlog makedonskog akademika i podvukao da dok se Albanci i njihovi politi�ki predstavnici zala�u za o�uvanje teritorijalnog integriteta Makedonije, predstavnici makedonske kulturne i politi�ke elite iznose takvu ideju koja nosi u sebi opasnost nano�enja te�kih �teta ne samo stabilnosti Makedonije, ve� i celom balkanskom regionu.\nOno �to pada u o�i je to da je makedonski predlog, kojim se zahteva da se grad Pogradec i albanski deo Ohridskog i Prespanskog jezera daju makedonskoj dr�avi, iznet na vrhuncu predizborne kampanje u Albaniji. Iako je on mogao poslu�iti kao dobra prilika za povi�enje nacionalisti�kih tonova i temperature politik�kih partija anga�ovanih u tu kampanju, ipak se to uop�te nije desilo. Makedonsko pitanje je i dalje zauzimalo veoma malo ili nimalo prostora u predizbornu kampanju politi�kih partija. Demokratska partija je u posebnom saop�tenju izdatom 2 juna osudila makedonske predloge kao zabludu izazvanu od strane jakih slaveno-makedonskih struja koje �ele dezintegraciju Makedonije i kao neprihvatljive za moderni mentalitet. Potpredsednik Demokratske partije, Gjana, je taj plan okarakterisao kao ''politi�ko ludilo'', dok je Socijalisti�ka partija, koja se nalazi na �elu vladine koalicije, u svom saop�tenju istakla da je sada vreme da se granice ukinu a ne da se promene. Ostale politi�ke partije nisu se do sada bavile ovom temom. Brojnih je reagovanja bilo u gradu Pogradecu, za koji se prema makedonskom planu predla�e da se dodeli Makedoniji. Gradona�elnica Pogradeca je izjavila da je taj predlog apsurdan.\nZa razliku od politi�kih partija, albanski mediji su posvetili ve�u pa�nju i dali ve�i prostor makedonskom predlogu, o�tro ga kritikuju�i. �ak, u albanskim medijima je upozoreno da destabilizaciju Makedonije �ele razni makedonski krugovi i svi su oni podvukli sli�nost izme�u poznatog Memoranduma o Kosovu Srpske akademije nauka, koji je postao platforma za nacionalisti�ku politiku biv�eg predsednika Milo�evi�a, i sada�njeg plana makedonske Akademije. U stvari, i Vlada, i politi�ke partije u Albaniji, pridr�avaju se istog stava kao i albanske politi�ke partije u Makedoniji, koje istrajavaju na o�uvanju Makedonije kao zajedni�ke dr�ave Makedonaca i Albanaca. Jedna studija ameri�kog Stejt Departmenta je pre nekoliko dana do�la do zaklju�ka da je 87 odsto ispitanika Albanaca u Makedoniji za o�uvanje Mekedonije. Albanski zamenik ministra za inostrane poslove, Pellumb Xhufi, govore�i o planu makedonske Akademije je izjavio da nismo za podelu, ve� za demokratsko dru�tvo i da nas gorenavedena ideja vra�a na kraj 19 veka, a mi se nalazimo u 21 veku, u kome vlada ideja su�ivota.\nIako predlog makedonskih akademika za razmenu teritorija i stanovni�tva izme�u Albanije i Makedonije dolazi na vrhuncu predizborne kampanje u Albaniji i krize unutar same Makedonije, on nije imao o�ekivane efekte. I za to postoje obja�njenja.\nPo�to su makedonska vlada i me�unarodni faktor o�tro kritikovali naoru�ane grupe Albanaca u Makedoniji, okupljene oko oznake NOV (UCK), da �ele uni�titi dr�avu, zvani�ni i politi�ki krugovi u Tirani misle da ne bi bilo prigodno ulaziti u polemike sa nekim makedonskim krugovima koje tra�e isto, smatraju�i da �e se sama me�unarodna zajednica usprotiviti tom planu. I u tom smislu �ini se da je Tirana bila u pravu, jer kako Evropska unija posredstvom Solane, tako i NATO preko svojih zvani�nika i SAD preko zamenika pomo�nika dr�avnog sekretara, D�ejmsa Svajgerta, ocenili su predlog prvog makedonskog akademika opasnim. Pri tome, Tirana ra�una da bi bilo bolje da se i ona ne implicira u kampanju kritika tog plana. S druge strane, �injenica da su nakon sna�nih me�unarodnih reakcija i glavni politi�ki predstavnici Skoplja kritikovali plan njihove Akademije, je tako�e olak�alo albanskoj vladi u njenoj suzdr�anosti.\nU takvim uslovima, u Tirani su smatrali da bi ignorisanje bio najbolji odgovor na predlog makedonskih akademika, ali ovde je dosta pro�ireno gledi�te o potrebi odgovora od strane njihovih homologa, tj. albanskih akademika, jer izgleda da i oni ose�aju moralnu obavezu za kompenzaciju njihovog akademskog ru�ka u Skoplju politi�kim odgovorom iz Tirane.


Radio BIR - UIO BIH prikupila 309 miliona KM više od indirektnih poreza\nUIO BIH prikupila 309 miliona KM više od indirektnih poreza\nPet 6 Sep, 2019\nPrihodi od indirektnih poreza u osam mjeseci ove godine u Bosni i Hercegovini iznosili su pet milijardi i 259 miliona KM i veći su za 309 miliona KM ili 6,23 posto u odnosu na isti period lani, saopćeno je iz Uprave za indirektno oporezivanje (UIO) BiH.\nNakon što je UIO izvršila povrat PDV-a poreskim obveznicima u iznosu od 992 miliona KM, neto prikupljeni prihodi koji su otišli u raspodjelu korisnicima za period januar - august 2019. godine, a to su država, entiteti i Distrikt Brčko, iznosili su četiri milijarde i 266 miliona KM i veći su za 246 miliona KM u odnosu na prihode koje su sa Jedinstvenog računa korisnici dobili u istom periodu 2018. godine.\n"Pomenutih 246 miliona KM više prikupljenih indirektnih poreza raspoređeno je Federaciji BiH i Republici Srpskoj (RS), s obzirom na to da državne institucije godinama dobijaju fiskni iznos sa Jedinstvenog računa", naglasili su iz UIO.\nZa finansiranje državnih institucija za period januar - august 2019. godine raspoređen je iznos od 496 miliona KM, kao i prethodnih godina. Federaciji BiH uplaćene su dvije milijarde i 389 miliona KM, RS-u milijarda i 220 miliona KM, a Brčko Distriktu 130 miliona KM.\nPo osnovu posebne putarine za izgradnju autoputeva i izgradnju i rekonstrukciju drugih puteva (0,25 KM), Federacija BiH je dobila dodatnih 136,9 miliona KM, RS 90,5 miliona KM i Distrikt Brčko 4,6 miliona KM. Razlika predstavlja rezervu na posebnom računu za putarinu u iznosu od 0,25 KM, navodi se u saopćenju iz UIO BiH.\nViše iz kategorije: « A. Terzić: "Autocestama" blokirano 635 miliona KM B. Berton: VSTV je politizirano tijelo, a ratni zločini se rješavaju presporo »


SBB TK predstavio mlade kandidate na listama za Opće izbore 2018. | TK PORTAL\nSBB TK predstavio mlade kandidate na listama za Opće izbore 2018.\nadmin Septembar 13, 2018\tAdi SelmanOpci izbori 2018SBBTuzlanski kanton\n“Mladi i politika” naziv je konferencija za medije koju je danas organizovao Kantonalni odbor Saveza za bolju budućnost., Na kojem su predstavljeni mladi ljudi koji su na listi ove stranke za sve nivoe vlasti.\nAdi Selman, predsjednik Foruma mladih SBB-a TK je istakao važnost političkog aktivizma kod mladih, kako bi oni bili nositelji promjena i stvaranja i boljeg dana za sve. Mladi trebaju okrenuti ekonoskom razvoju, a ne podelama na nacionalnoj ili drugoj osnovi “, poručio je Selman. Ovom prilikom posebno je naglašeno kako mladi ljudi novim idejama i najčešće neopterećenim prošlošću mogu puno dati politiku i razvoj društva uopće.\nElvisa Saletović, kandidat SSB-a za skupštinu TK je pozvala mlade da urade nešto za sebe jer to niko neće učiniti za njih. Istakla je kako mladi ljudi imaju potencijal da stvore atmosferu u zemlji, gdje će biti prepoznata i cenjena.\nMustafa Bašić, kandidat SBB-a za parlament Federacije, posebno je istakao problem odlaska mladih ljudi iz BiH što direktno reflektira na privredni razvoj zemlje. Upravo zbog toga je politički aktivizam mladih neophodan kako bi došlo do privrednog razoja, rekao je Bašić.\nNa press konferenciji SBB-a TK prisutni su glasali pozvali i predočili svoj glas predsjedniku Fahrudinu Radončiču, kandidatu ove stranke za člana predsjedništva BiH.\nShare the post "SBB TK predstavio mlade kandidate na listama za Opće izbore 2018."\nPrevious Previous post: EDIN DŽEKO Najbolji i najveći kojeg smo ikad imali\nNext Next post: Autobus sa srednjoškolcima iz BiH imao nesreću u Italiji VOZAČ POGINUO


200 hiljada ljudi pobeglo iz Alepa\nSirijski pobunjenici u predahu borbi u Alepu\nI sirijske snage i pobunjenici tvrde da postižu uspehe u borbama ali je te tvrdnje nemoguće verifikovati iz nezavisnih izvora\n200 hiljada ljudi napustilo je grad Alepo zbog borbi između pobunjenika i trupa lojalnih sirijskom predsedniku Bašaru al Asadu, saopštila je juče šefica za humanitarna pitanja Ujedinjenih nacija Valeri Ejmos.\nEjmos je takođe rekla da borbe ometaju rad humanitarnih agencija, koje nastoje da preostalim stanovnicima doture hitno potrebnu hranu, pijaću vodu, ležajeve, ćebad i higijenske potrepštine.\nJuče je u Jordanu otvoren prvi logor za izbeglice iz susedne Sirije. Jordanski zvaničnici kažu da je već 142 hiljade Sirijaca potražilo utočište u Jordanu i da dnevno pristiže najmanje hiljadu izbeglica.\nEndrju Harper je šef Visokog komesarijata Ujedinjenih nacija za izbeglice, u Jordanu\n„Kada svake noći stiže 1500 ljudi, moramo da preduzmemo sve šta možemo. Ljudi se odlučuju da je bolja i pustinja nego trenutno biti u Siriji“, kaže Harper.\nSirijski aktivisti navode da su sirijske snage bezbednosti i juče vršile artiljerijske napade na pobunjeničke položaje u Alepu.\nTokom posete Iranu, najbližem sirijskom savezniku, sirijski minisitar inostranih poslova Valid al-Moalem izjavio je da će pobunjenici u Alepu biti poraženi.\n„Od prošle nedelje nastoje da mobilišu snage da bi osvojili Damask u roku nedelju dana, ali taj plan je sprečen jer su poraženi. Danas su nastavili u Alepu, gde će definitvno izgubiti“, rekao je al-Moalem.\nPobunjenici tvrde da i dalje drže teritoriju koju su osvojilu u proteklih nekoliko dana, uključujući jugozapadnu četvrt Salahedin. Međutim, sirijski državni mediji uzvraćaju da su vladine snage potisnule pobunjenike iz Salahedina.\nNi jednu od te dve vesti nije bilo moguće potvrditi iz nezavisnih izvora.


Najmanje 10.000 protestuje u Jeremeniji protiv premijera\n► Najmanje 10.000 protestuje u Jeremeniji protiv premijera\nNajmanje 10.000 ljudi protestovalo je večeras u Jerevanu, glavnom gradu Jermenije, protiv bivšeg predsednika Serža Sargsjana koji je danas, posle glasanja u parlamentu, imenovan za premijera sa širim ovlašćenjima, javlja agencija Frans pres.\nProtesti protv Serža Sargsjana, koji je završio svoj drugi i poslednji predsednički mandat u martu, potresaju Jerevan pet dan. Demonstranti osuđuju, kako smatraju, njegov pokušaj da ostane "večno" na vlasti.\nOkupljeni na Trgu republike u centru grada na poziv vođe opozicije i poslanika Nikola Pašinijana, demonstranti su osudili zadržavanje Sargsjana na vlasti, pošto su predsedničke funkcije sada postale uglavnom protokolarne u Jermeniji.\nPašinijan je procenio da u protestu učestvuju desetine hiljada ljudi.\nKandidaturu 63-ogodišnjeg Sargsjana za premijera predložila je Republikanska partija koja je na vlasti, a predlog je podržalo 77 poslanika, dok njih 17 bilo protiv.\nDesetine antivladinih demonstracija je organizovano u Mađarskoj u znak protesta zbog promena zakona o radu kojim se drastično povećava broj prekovremenih sati koje poslodavac može tražiti od...


Teška nesreća kod Dervente: Poginuo mladić iz RS, povređena trojica Obrenovčana – Krstarica\nTeška nesreća kod Dervente: Poginuo mladić iz RS, povređena trojica Obrenovčana\nM. K. 28. avgusta 2019. 06:23\nTrojica mladića iz Obrenovca prevezena u bolnicu, dok je muškarac iz RS poginuo, prenose mediji u Srbiji.\nBorislav Jevtić (43) iz Dervente je poginuo u stravičnoj saobraćajnoj nesreći u nedelju oko 21 čas, dok su naši državljani iz Obrenovca Dragan P. (25), Strahinja M. (24), i Nemanja G. (28) povređeni.\nKako se nezvanično saznaje, do saobraćajne nesreće došlo je na magistralnom putu Derventa-Prnjavor.\n– Nesreća se dogodila u derventskom naselju Agići kada su se sudarili „sitroen“ i „mercedes“. Poginuli Jevtić je vozio automobil marke „mercedes“, dok su tri trojica mladića iz Srbije bila u „sitroenu“ – rekao je izvor i dodao:\n– Do udesa je došlo kada je „sitroen“, za čijim se upravljačem nalazio Obrenovčanin Dragan P., iz zasad neutvrđenih razloga, krećući se iz pravca Prnjavora, iznenada prešao na suprotnu, levu stranu puta. Tada je došlo do direktnog sudara sa „mercedesom“ za čijim volanom je bio Jevtić. Jevtić je podlegao povredama na licu mesta. Na automobilima je pričinjena velika materijalna šteta – kaže izvor.\nPrema njegovim rečima, povređeni Srbi su zbrinuti u Domu zdravlja u Derventi.


Đokovići su ovako vaspitavali Novaka, a sada i vama daju savete - mojabeba.rs\n09.11.2016 Porodica Vaspitanje\nĐokovići su ovako vaspitavali Novaka, a sada i vama daju savete\nNjegovi roditelji, Dijana i Srđan Đoković, podržavaju svog sina od malih nogu, a o tome koliko je podrška najbližih važna u postizanju uspeha deteta ispričao je otac najboljeg tenisera sveta.\nSrđan i Dijana podelili su nekoliko saveta koje bi svaki roditelj trebalo da usvoji.\n1. Budite realni kada očekujete nešto od svog deteta\nJedna od najvećih grešaka nekih roditelja je to što previše očekuju od svoje dece. Dete kome su nametnuti nerealni zadaci ne samo da neće uspeti da ih ostvari već će se zbog toga osećati loše, misleći kako nije dovoljno dobro. Nasuprot tome, dete kome su zadati realni ciljevi koje može da ispuni verovaće u svoje sposobnosti i osećaće se srećno i zadovoljno, piše portal Blic žena.\nSrđan Đoković pričao je o periodu otkrivanja Novakovog talenta i ukazao na to koliko je bitno da roditelji sagledaju mogućnosti svog deteta iz ugla realnosti, bez umišljanja da je njihovo dete superheroj samo zato što ga oni toliko vole:\n„Potpuno je prirodno da volimo našu decu najviše na svetu i da želimo da ona postanu najbolja u tome što rade, ali ponekad i preterujemo. Jelena Genčić rekla je da posle Monike Seleš nije videla tako talentovano dete, ali nisam ostao kod njenog mišljenja, već smo pitali i druge stručnjake i, kada su svi to rekli, onda je bilo najnormalnije da uložimo sve što je u našoj moći.“\n2. Borite se za prava svog deteta\nDeca nisu uvek u stanju da prepoznaju šta je dobro, a šta ne za njih. Kako bi umeli da razaznaju dve krajnosti, tu su roditelji da im ukažu na to zašto je nešto dobro ili loše, kao i da stanu u njihovu odbranu kad god je to potrebno. Podsećajući se odlaska na takmičenje u francuski grad La Bol, Srđan Đoković dočarao je uslove u oficijelnom hotelu za igrače – pansion bez klime dok je napolju visoka temperatura nije bio adekvatan smeštaj za sportistu koji uskoro treba da pruži maksimum na terenu. Novakov otac je morao odmah da preduzme sve što može kako bi svom detetu obezbedio potreban odmor pred takmičenje.\n„Tražio sam direktora turnira i rekao sam mu da je to sramota i da hoću normalan hotel za Novaka. Moj sin mora da ima prave uslove, da se odmori na pravi način da bi sutra na terenu pokazao pravo lice.“\nĐokovići su se premestili u novi hotel, ali uz obaveznu doplatu, međutim, posle Novakove pobede na takmičenju direktor je poručio da nisu dužni da plate išta, zahvaljujući se na ukazanoj časti da srpski teniser gostuje na turniru.\nA photo posted by Novak Djokovic (@djokernole) on Sep 6, 2016 at 11:42am PDT\n3. Ponekad morate da budete i strogi Jedan od najtežih zadataka roditelja je da decu nauče disciplini, a da ona ne podrazumeva da se dete oseća sputano i kao da mora da radi stvari po kazni. Disciplina znači da roditelji pruže deci određeni sistem vrednosti, rutinu u svakodnevnim zadacima, kao i veštine koje će im pomoći da izrastu u zrele, odgovorne i zadovoljne osobe. Dečaku koji najveći deo dana provede trenirajući tenis, a onda i radeći domaće zadatke, nije ostajalo mnogo vremena za igru. Tako je velika želja današnjeg najboljeg svetskog tenisera bila da ode na ekskurziju sa svojim vršnjacima, ali je Novak, nasuprot tome, otputovao u Minhen kako bi se potpuno posvetio tenisu. Njegovi roditelji bili su mu najveća podrška, iako je to nekada zahtevalo i da budu stroži nego što bi to sami želeli, o čemu govori Srđan: „Više puta sam ja bio strožiji nego što je možda trebalo da budem. Iako je to bilo mnogo teško za mene, pred njim nisam mogao nikad da pokažem slabost, da bi on shvatio da jedino uz najozbiljniji rad može da postigne to što želi da postigne.“\n„Na najvećem teniskom stadionu, koji prima negde oko 24 hiljade ljudi, jedno 23 hiljade je navijalo za Federera uzvikujući Rože, Rože, a Nole mi kaže posle tog turnira da je čuo da oni sve vreme govore Nole, Nole. Znači on je sebe toliko istrenirao da je tu negativnu energiju koju je imao oko sebe pretvorio u pozitivnu.“\n„Vi držite vašu sudbinu u vašim rukama i nemojte da je ispuštate i dozvolite da o njoj odlučuje neko drugi. Vi ste avangarda i preteča svega dobrog što treba da se desi u budućnosti ove zemlje i, prema tome, svoj život u svoje ruke“, poručio je Srđan Đoković mladima.\nTagovi: đokovići Novak Đoković porodica saveti za vaspitanje dece top vaspitanje vaspitavanje dece\nSvako četvrto dete ima lepši rukopis od svojih roditelja\nRukopis dece se lakše čita, a često je i lepši od odraslih, jer se danas gotovo ništa ne piše rukom, a oslanjamo se na tastature, pisanje e-mailova...\nRoditeljske veštine: Učešće očeva u odgajanju dece\n21.02.2018 Kutak za tate\nMenja li se tradicionalna podela uloga u kojoj je majka glavni roditelj, a otac preuzima tek manji deo obaveza u odgajanju dece i ostalim svakodn...\nVažne životne lekcije koje ćete naučiti od svoje dece\nDeca znaju da uživaju u svakom trenutku života! Ugledajte se na njih jer vas mogu naučiti važnim životnim lekcijama. Usporite Bebe i mala d...\n21 sep, 2016 Porođaj\nMama, sve je OK: Beba pokazala podignut palac na ultrazvuku!\n2 sep, 2014 Zanimljivosti\nJedna buduća majka, koja je otišla na kontrolu u 18. nedelji trudnoće, bila je prijatno iznenađena kada je ugledala svoju bebu na ultrazvuku. ...\nKada bebe počinju da razvijaju društvene sposobnosti\n5 feb, 2018 Razvoj bebe\nJedna od velikih prekretnica u životu vaše bebe je i ona kada joj vi kao društvo više niste dovoljni i potrebni su joj vršnjaci da bi zadovoljila s...


Okončan samit APEK-a\nZemlje članice APEK-a se složile da smanje uvozne tarife za takozvanu „zelenu tehnologiju“\nDržavna sekretarka Hilari Klinton i ruski ministar inostranih poslova Sergej Lavrov na samitu APEC-a u RusijixDržavna sekretarka Hilari Klinton i ruski ministar inostranih poslova Sergej Lavrov na samitu APEC-a u Rusiji\nU ruskom gradu Vladivostoku okončan je dvodnevni samit 21 zemlje članice organizacije za Azijsko pacifičku ekonomsku saradnju – ili skraćeno APEK-a.\nTa grupa se složila da smanji uvozne tarife za takozvanu „zelenu tehnologiju“, preduzme korake za pospešenje rasta i liberalizuje trgovinu u cilju rešavanja problema naglašenih evropskom dužničkom krizom.\nAmerička državna sekretarka prisustvovala je tom sastanku na kojem su ona i ruski ministar inostranih poslova Sergej Lavrov potpisali pakt za pospešenje američko-ruske naučne saradnje u Antarktiku.\nHilari Klinton je danas apelovala na Japan i Južnu Koreju da umanje napetost oko spornog lanca ostrva zbog kojeg su ta dva američka saveznika u sporu.\nRuski predsednik Vladimir Putin je iskoristio samit u cilju promocije ambicija Moskve da pospeši transportnu infrastrukturu širom dva kontinenta na kojima se prostire, u cilju intenzivnijeg izvoza u istočnu Aziju, kako potražnja u Evropi slabi.


Objavljeno: 07.03.2013, 15:28:05 , 15:29:45\nPoslovni forum srpskih i palestinskih privrednika\nU Privrednoj komori Srbije sutra će biti održan Poslovni forum srpskih i palestinskih privrednika.\nPoslovni ljudi iz Palestine upoznaće se sa ekonomskim sektorima u Srbiji, u kojima postoje realne mogućnosti za saradnju od obostranog interesa, pre svega sa građevinarstvom, poljoprivredom, prehrambenom industrijom, šumarstvom i drvnom industrijom, kao i sektorom informatičkih usluga.\nSrpske kompanije iz tih oblasti su otvorene za bilo koji vid saradnje, kako za direktan plasman svojih proizvoda tako i za sve vrste kooperacije, transfera tehnologije, zajedničke proizvodnje za sopstvene potrebe ili izvoz u treće zemlje, najavljneo je iz PKS.\nPo završetku plenarnog dela sastanka, planirani su bilateralni razgovori srpskih i palestinskih menadžera.\nUvodna izlaganja na ovom Poslovnom forumu pripremili su potpredsednik Vlade Srbije i ministar spoljne i unutrašnje trgovine i telekomunikacija Rasim Ljajić, ministar ekonomije Palestine Džavad Nadži i predsednik PKS Miloš Bugarin.\nTagovi: poslovni forum, Palestina, privrednici, Privredna komora Srbije


Božićni uspon na Rtanj - JUGPRESS\nPlaninari niškog planinarskog društva Suva Planina pripremili su kalendar akcija za 2020.godinu koji je vrlo raznovrstan i prilagođen svim uzrastima, kategorijama i interesovanjima.\nAkcija planinara iz PD “Suva Planina” počinju već ovog vikenda, a planirane su tri akcije.\n“U subotu 11. januara sa planinarima PK Železničar Niš, naši planinari kreću put Rtnja na „37. Božićni uspon na Rtanj“ , koji okuplja planinare iz cele Srbije”, kažu u PD “Suva Planina” . “Već narednog dana, u nedelju, 12.januara, planiran je izlet do Kusače-Visa u neposrednoj blizini našeg grada. Aakcija nije teška , pogodna za sve planinare tako da deo akcije mogu da budu i mlađi planinari”.\nIstog dana, u nedelju , biće organizovana i akcija uspona do Sokolovog Kamena, vrha na Suvoj planinini koji je interesantan i uzbudljiv u letnjim a naračito u zimskim uslovima.\n“ Staza nije laka, što od učesnika zahteva spretnost i solidnu fizičku spremnost”, dodaju u PD “Suva Planina”.\n“Suvoplaninci” pozivaju sve da im se pridruže u njihovim planinarskim avanturama i da svi zajedno uživaju u lepoti prorode koja nas okružuje.\nDetaljne informacije vezane za planinarenje , boravak u prirodi i kalendar akcija mozete nači na njihovoj facebook stranici i sajtu www.pdsuvaplanina.rs


Nove zvezde klasične muzike: „U Srbiji se kultura klasične muzike ne ceni i ne neguje onoliko koliko bi trebalo“ - Čupava Keleraba\n8. decembra 2020. 8. decembra 2020. Administrator\nKlasika već stolećima unazad predstavlja, ne samo umetničku i „ozbiljnu“ vrstu muzike, već i temelj na kojem počivaju gotovo svi muzički žanrovi u dvadesetom i dvadeset i prvom veku. Možemo slobodno reći da su iz njenih korena nastali bluz i džez koji su glavni „krivci“ za ekspanziju rok, pank, a kasnije i hop-hop zvuka. Zbog toga je klasična muzika od izuzetne važnosti za našu civilizaciju. Međutim, poslednih decenija u Srbiji ova grana muzike, pod naletom novokomponovanih melodija, počinje polako da se dezintegriše.\nIsto tako, problem predstavlja i nemogućnost pojave novih lica na sceni koja bi u izvesnoj meri osvežila već ustaljenu mantru i na taj način privukla pažnju šire javnosti. No, pre izvesnog vremena osnovano je Udruženje Nove zvezde klasične muzike koje, upravo, pokušava da reši gorepomenuti problem i publici prikaže nove ljude koji svojim talentom pokušavaju da promene trenutnu situaciju.\nKako i kada ste došli na ideju da pokrenete Udruženje Nove zvezde klasične muzike?\nSarađujući blisko sa firmom Classicum iz Nemačke, koja se bavi umetničkim menadžmentom klasičnih muzičara, u junu 2019. godine došli smo na ideju da otvorimo kancelariju u Beogradu i napravimo udruženje koje bi novim, kreativnim idejama direktno uticalo na popularizaciju kulture klasične muzike u Srbiji i time postalo jaka platforma pre svega za mlade talentovane muzičare u Srbiji, gde bi uvek mogli da nađu odgovarajuće partnere kako za sprovođenje svojih ideja, tako i za lično afirmisanje i razvoj kroz projekte našeg udruženja.\nKoje su misije, ciljevi i ideje Udruženja i koliko članova brojite?\nNaša misija je da stvorimo platformu koja na međunarodnom nivou može aktivno da pomaže karijerama mladih i talentovanih klasičnih muzičara. Platforma istovremeno treba da služi za umrežavanje sa predstavnicima klasične muzike pretežno u Srbiji i na Balkanu, ali i u svetu, tako da što više klasičnih muzičara iz drugih zemalja sveta može da nastupa na Balkanu i što više klasičnih muzičara sa Balkana u svetu. Od osnivanja Udruženja do danas radimo konstantno na smišljanju novih ideja koje će pomoći razvoju vizije samog Udruženja i rastu našeg tima i tako je jedna od ideja Udruženja upravo stvaranje i sprovođenje neobičnih umetničkih projekata u oblasti klasične muzike koji bi nas istakli na kulturnoj sceni, kao što je na primer projekat Koncerti 1na1 koji je trenutno u toku.\nPored kolektiva Udruženja, koji trenutno broji devet članova, vršimo i učlanjenje ktitora (fizičkih i pravnih lica u kompanijama, organizacijama i sl.), ljubitelja muzike i muzičara koji plaćanjem simbolične članarine na godišnjem nivou podržavaju naš rad, a zauzvrat dobijaju određene povlastice. Više informacija o ovome zainteresovani mogu da pronađu na našem sajtu (www.nzkm.org).\nDa li je bavljenje klasičnom muzikom u današnje vreme izazov s obzirom na to da trenutno vladaju neke druge vrednosti?\nIzuzetno, i sve je veći broj i klasičnih muzičara koji se iz tog razloga češće okreću izvođenju popularne muzike kako bi bili zapaženi.\nKako vidite scenu klasične muzike u Srbiji? Koje su sličnosti, a koje razlike u odnosu na svetsku scenu?\nNeke od sličnosti između srpske i svetske scene klasične muzike jesu činjenice da je muzičarima teško da se probiju na koncertnu scenu, da dobijaju veliki broj nastupa i time svoje fanove. Moraju da rade mnogo na svom vizuelnom identitetu, jer je to danas vrlo važno i u svetu klasične muzike, i da često sami traže mesta za nastupe i pregovaraju sa organizatorima, što dovodi do jednog začaranog kruga: da bi muzičar imao koncertnu karijeru i da bi se koncertne agencije i organizatori interesovali za njega, mora da svira puno koncerata i da ima publiku koja hoće da ga sluša i prati, a da bi svirao puno koncerata mora da bude poznat publici i organizatorima. Classicum i udruženje Nove zvezde klasične muzike rade upravo na razbijanju tog kruga u svetu klasične muzike.\nA kao neke od razlika navela bih činjenice da se u Srbiji kultura klasične muzike ne ceni i ne neguje onoliko koliko bi trebalo. Scenu klasične muzike predstavljaju uglavnom već ustaljene institucije kulture i koncertne sale, a povezanosti i inovativnosti među organizacijama nema dovoljno.\nKoje je merilo da koncert klasične muzike bude uspešan?\nGlavno merilo su zapravo publika na koju su muzičar i koncert ostavili samo lepe utiske i zadovoljan muzičar, koji je zahvaljujući tom koncertu uspeo da dobije nove fanove, a svemu tome doprinosi i dobra organizacija (odabir lokacije, programa, ugođaj na samom koncertu i susretljiv i vedar tim).\nKoliko energije, volje i truda je potrebno da bi se vodio jedan ovako ozbiljan projekat kao što su Nove zvezde klasične muzike?\nPotrebno je zaista mnogo energije i truda, ali ljubav prema tome što radimo i atmosfera u našem timu je ono što nas pokreće i gura dalje.\nRecite nam nešto više o projektima koje ste do sada realizovali, kao i planovima za budućnost. Šta će se to lepo dešavati u okviru Udruženja? 🙂\nNaš tim je 10. januara 2020. godine, u saradnji sa Kulturnim Centrom Beograda, Ambasadom Ruske Federacije u Beogradu i Župnikom Katedrale Blažene Djevice Marije u Beogradu, organizovao jedan koncert na crkvenim orguljama, koji je odsvirala međunarodna zvezda Antonina Krimova, osnivač i direktor Classicum-a, predsednik udruženja Nove zvezde klasične muzike i umetnički direktor festivala u Novom Dvorcu u Štutgartu i Rezidencijalnom Dvorcu u Minhenu. (Youtube link projekta)\nCilj tog koncerta je bilo upoznavanje sa akterima na kulturnoj sceni u Beogradu i stvaranje temelja za sledeći projekat Udruženja, naime godišnju međunarodnu koncertnu akademiju klasične muzike pod nazivom “Kako zvuči međunarodna saradnja?” u Beogradu, a koji je zbog globalne pandemije virusa COVID-19 morao da se odloži za narednu godinu.\nPored rada na pripremi koncertne akademije za sledeću godinu, Udruženje je pokrenulo nekoliko drugih projekata, čija je realizacija bila moguća u datim okolnostima. Jedan od takvih projekata uspešno je ostvaren tokom marta 2020. godine u saradnji sa Međunarodnim društvom za umetničke projekte klasične muzike iz Nemačke (IGKKM) i firmom Classicum. Kada je većina zemalja bila u totalnoj izolaciji, napravili smo umetnički film u kojem je učestvovalo 18 profesionalnih klasičnih muzičara iz 11 različitih zemalja sveta, proslavljajući 250. godišnjicu od Betovenovog rođenja. (Youtube link projekta)\nTrenutno sprovodimo projekat Koncerti 1na1 koji predstavlja serijale koncerata klasične muzike sa jednom potpuno novom formom. Prvi serijal uspešno je održan od 24. do 30. oktobra sa sedam različitih muzičara i na sedam različitih i nesvakidašnjih lokacija za koncerte klasične muzike. Naredni serijal trebalo je da se održi od 23. do 29. novembra sa sedam novih muzičara i na sedam novih lokacija, međutim zbog novouvedenih mera Vlade Republike Srbije odlučili smo da je zbog opšte bezbednosti najpogodnije pomeriti taj serijal za naredni mesec, ukoliko nam to situacija bude dozvoljavala. Kako je mnoge zainteresovao ovaj projekat, planiramo da nastavimo sa njegovim sprovođenjem, ali narednih puta u malo izmenjenoj formi, naravno zadržavajući dozu mističnosti za našu publiku. (Youtube link prvog serijala projekta)\nUdruženje ima još mnogo projekata u planu i ideje za nove stalno se rađaju u našim razgovorima i novosklopljenim saradnjama, ali više reči o tome biće u godini koja nam sledi. Naše aktivnosti do tada možete pratiti na društvenim mrežama Udruženja. 🙂\nU svet Udruženja Nove zvezde klasične muzike možete zavirit putem Fejsbuka, Instagrama ili njihovog sajta. Želimo vam ugodno putovanje kroz zvezdanu dimenziju muzike koja je dotakla večnost. 🙂\nMuzikaAutor: Milica Milošević, Classicum, intervju, klasična muzika, Koncerti 1na1, Nove zvezde klasične muzike, NZKM


Tag / Evrosong 2013. / Vesti online\nMoje 3 ipak pobedile…kao najgore obučene!\nTri devojke koje su predstavljale Srbiju na ovogodišnjem Evrosongu, ipak su dobile jednu nagradu - nagradu da su najgore obučene! Dobile su 967 glasova od ukupno 2.747 da su bile najgore obučene...\nU 58. finalu takmičenja za najbolju pesmu Evrope “Evrosong“, koje se održalo u Malmeu, Danska je ubedljivo tijumfovala. Pevačica Emeli de Forest briljirala je na sceni i dobila salve aplauza.\npressonline.rs 12 komentara\n"Moje tri" bez finala Evrosonga\nPrvo polufinalno veče Pesme Evrovizije je završeno. "Moje tri" nisu uspele da se plasiraju u finale, koje će se održati u subotu.\nVečeras u Malme areni počinje 58. Evrosong na kome učestvuju takmičari iz 39 zemalja. Predstavnice Srbije - Mirna Radulović, Sara Jovanović i Nevena Božović okupljene u grupu "Moje tri"...


Bugajski: Nova „velika igra“ Moskve i Zapada na Balkanu – Krstarica\nBugajski: Nova „velika igra“ Moskve i Zapada na Balkanu\nVAŠINGTON – Američki analitičar i ekspert za Balkan Januš Bugajski smatra da Zapad mora znatno energičnije da odgovori na širenje uticaja Rusije na Balkanu, navodeći da se na tom prostoru dešava borba za prevlast između Moskve i zapadnih sila slična onoj u 19. veku.\t„Velika igra, dugotrajna konfrontacija britanske i ruske imperije u centralnoj Aziji tokom 19. veka, često je uzimana za primer bitke za prevlast između velikih sila, ali u to vreme igrana je jedna druga „velika igra“, ona između Rusije i nekoliko evropskih sila, kada je Otomansko carstvo počelo da se povlači“, navodi visoki saradnik američkog Centra za analizu evropske politike (CEPA).\nBugajski ocenjuje da je danas u toku nova verzija pomenute balkanske velike igre, ali sada, kako tvrdi, „Moskva pribegava subverzijama i obmanama, jer ne može da se ekonomski i vojno meri za Zapadom“.\nOn smatra da su termini da se Putinova Rusija „meša i da ima maligni uticaj na Balkanskom poluostrvu“ suviše jednostavni da bi razotkrili stvarne namere Moskve i da bi zbog toga mogli da ublaže osećaj hitnosti kada je u pitanju odgovor Zapada.\nPrvi je, kako ocenjuje, da se proširi geopolitički uticaj Rusije, za šta kao primere navodi uticaj Moskve na balkanske vlade, njen, kako dodaje, „vojni angažman, kao što je slučaj u Srbiji“, i njeno institucionalno prisustvo.\nDa bi ostvarila taj cilj, kako dalje tvrdi Bugajski, Moskva ne preza od „podsticanja korupcije, ucenjivanja, podmićivanja ili stavljanja u podređen položaj zvaničnika i političara za koje smatra da bi joj bili od koristi“.\nU kontekstu ostvarivanja ovih ciljeva Moskva pribegava nizu „taktičkih alatki“, dodaje Bugajski, pominjući između ostalog, promovisanje lokalnog nacionalizma.


URA: Stara varoš u Nikšiću ruglo grada\nLokalna vlast u Nikšiću potpuno je zaboravila Mjesnu zajednicu Stara Varoš u tom gradu i svojom politikom doprinijela da 5000 stanovnika te mjesne zajednice, čim padnu veće kiše, do kuće ili zgrade, moraju preplivati lokve i vještačka jezera kako bi došli do svojih domova, saopštila je danas predsjednica Foruma mladih URA Nikšić Marina Došen.\n“Najžalosnije je to što najmlađi ne pamte ništa drugo nego ruglo i smeće u centru grada, u našoj Staroj varoši. Zgrade koje decenijama prkose vremenu, traže svoju šansu za rekonstrukciju a prilazi liče na vještačka jezera“, ističe Došen.\nOna tvrdi da je takvo stanje najbolja slika jednopartijskog političkog sistema koji vlada u gradu pod Trebjesom.\n“Vlast Ve-se-lina je oličenje parapolitičke organizacije DPS-a koja se za vlast bori punim rezeorvarima, donacijama za ličnu kartu, brašnom i drvima. O Nikšiću brinu samo pred izbore, a probleme grada zaboravljaju i ne žele da se bave njima”, dodaje Došen.\n“Da je suprotno, ne bi dozvolili da staro jezgro grada poznato po kulturno-istorijskoj baštini postane smetlište i zastiđe grada pod Trebjesom”, zaključila je Došen.


U 12 časova start UCI trke “Beograd – Banjaluka” – Sport News Magazin\nNASLOVNA/BICIKLIZAM/U 12 časova start UCI trke “Beograd – Banjaluka”\nU 12 časova start UCI trke “Beograd – Banjaluka”\nUCI 2.1 trka “Beograd – Banjaluka” startuje danas u 12 časova sa Trga republike u Beogradu gdje će put Špaca krenuti biciklisti sa pet kontinenata i iz 24 ekipe.\nMeđu učesnicima su tri pro kontinental ekipe Bardiani-CSF-Faizanè i Androni Giocattoli iz Italije i američki Team Novo Nordisk, pet reprezentacija među kojima su selekcije Srbije i BiH, dok ostatak karavana čine kontinental timovi.\nCeremonija otvaranja je u 11 časova, a sat vremena kasnije je start jedne od najjačih trka u ovom dijelu Evrope, koja je ove godine posebno kvalitetna. Očekuje se da biciklisti preko Obrenovca i Debrca u Šabac dođu oko 14.20.\nDan kasnije će biti vožena druga etapa od Obrenovca do Bijeljine, 24. aprila će biciklisti voziti od Bijeljine do Vlasenice, a posljednjeg dana prestižne trke ruta ide od Prijedora preko Gradiške i Laktaša do Banjaluke.\nWolf iz Bike Aida pobjednik prve etape trke "Beograd -Banjaluka"


Problemi kao prilike za vendore rešenja za komunikaciju i kolaboraciju - Internet ogledalo\nYou are at:Home»Magazin»Arhiva»199»Problemi kao prilike za vendore rešenja za komunikaciju i kolaboraciju\nProblemi kao prilike za vendore rešenja za komunikaciju i kolaboraciju\nU tekstu koji smo dobili od kompanije za podatke i analitiku GlobalData, možemo da vidimo da vanredne situacije rađaju i vanredne poslovne prilike. Naime, dok se kineska vlada bori sa posledicama izbijanja korona virusa i pokušava brzo da pronađe lek, nova situacija je pružila ogromnu (koliko i strašnu) pozadinu za vodeće proizvođače tehnologije koji nude usluge komunikacije i kolaboracije, kažu analitičari ove kompanije.\nSvi sektori trenutno osećaju uticaj koronavirusa, a proizvodne kompanije zatvaraju kancelarije, prodavnice i fabrike širom Kine i svojim zaposlenima ograničavaju manje bitna putovanja u tu zemlju – ona koja nisu od krucijalnog značaja za poslovanje.\nOdgovor na ovakvu situaciju vodećih kompanija koje su prisutne u Kini je takav da uz adekvatnu reorganizaciju nastave sa poslovanjem kao i obično, ali u nešto izmenjenom scenariju. Tako su zaposleni u Googleu zamoljeni ili da rade od kuće ili da produže svoj odmor za Kinesku novu godinu, dok kompanije kao što su Goldman Sachs, HSBC i Standard Chartered, Procter & Gamble dozvoljavaju svojim zaposlenima koji se vraćaju iz Kine da svoje poslovne obaveze obavljaju na daljinu.\nTekstu celosti možete pročitati u digitalnom izdanju časopisa.


Evropska banka za obnovu i razvoj (EBRD) pokrenula je Fond za finansiranje održive energije na Zapadnom Balkanu II (WeBSEFF II) kako bi se investiranjem u energetsku efikasnost i obnovljive izvore unaprijedila ponuda energije u regionu.\nFond od 75 mil EUR pokriva BiH, Srbiju, Crnu Goru, Makedoniju i Hrvatsku. WeBSEFF II će pratiti bespovratna sredstva u visini 11,5 mil EUR koja će obezbijediti Evropska unija za programe tehničke saradnje i investicionih podsticaja za primaoce zajmova.\nSASTANAK SARADNIČKE MREŽE ZA POSTINVESTICIONU PODRŠKU KOMPANIJAMA\nU Sarajevu je u četvrtak, 27. juna 2013. godine održan sastanak Saradničke mreže za postinvesticionu podršku kompanijama, koju Agencija za unapređenje stranih investicija u BiH (FIPA) realizuje u saradnji sa Međunarodnom finansijskom korporacijom (IFC), članicom Grupacije Svjetske banke u okviru Projekta poboljšanja poslovnog okruženja i konkurentnosti u BiH. Saradničku mrežu čine predstavnici 9 opština, 3 kantona, 1 grada, i 9 nadležnih entitetskih i državnih ministarstava, a ispred Vlade Tuzlanskog kantona su u mreži uključeni delegirani predstavnici Ministarstva razvoja i poduzetništva. Cilj formiranja mreže jeste unapređenje saradnje nadležnih institucija sa privrednim sektorom kako bi se potojećim investitorima olakšalo poslovanje i kako bi se podstakli na reinvestiranje.\nMinistar razvoja i poduzetništva u Vladi Tuzlanskog kantona gdin Petar Simić sa saradnicima održao je u ponedjeljak sastanak sa predstavnicima Obrtničke komore Tuzlanskog kantona i Udruženja „Stari i umjetnički zanati“ Tuzla. Tokom sastanka razgovarano je o stanju obrta, posebno tradicionalnih i starih zanata na području Tuzlanskog kantona te aktivnostima i programima ovih institucija na polju razvoja obrtništva.


"Sukob u Ukrajini ne bi trebao da utiče na skok kamata" | Kamatica\nPočetna > analiza > "Sukob u Ukrajini ne bi trebao da utiče na skok kamata"\n"Sukob u Ukrajini ne bi trebao da utiče na skok kamata"\nTekst objavljen: 25.02.2022 13:05\nNakon napada Rusije na Ukrajinu, svet je u strahu, posebno ako sukob dodatno eskalira, jer bi posledice takvog scenarija, pre svega ekonomske, mogle da se odraze ne samo na ove dve zaraćene države, već i na ceo svet. Tako bar tvrde stručnjaci, a da su u pravu videlo se odmah nakon prvih ispaljenih granata, kada su cene mnoge berzanske robe gotovo podivljale\nTo se pre svega odnosi na gas i naftu ali i na pšenicu, zbog čega postoje strepnje da bi ovaj sukob, ako se ne zaustavi, mogao da napravi poteškoće na globalnom nivou, tim pre što se svetska ekonomija i privreda još uvek nisu oporavile od posledica pandemije korona virusom. Dodatnu neizvesnost stvara i to što su sukobi neočekivano intenzivni, pa preti opasnost da se u njih uključe i drugi.\nIpak, treba sačekati da se vidi kako će se dalje odvijati situacija i koje sve ekonomske posledice svet može da očekuje od ovog, za sada, regoionalnog oružanog sukoba.\nProfesor Fakulteta za bankarstvo i finansije, Mališa Đukić za “Blic Biznis” kaže da treba biti obazriv prilikom procena ali ono što je za sada vidljivo to je da ovaj sukob već napravio značajne poremećaje na tržištu energenata na globalnom nivou.\n- Kada to kažem mislim pre svega na neizvesnost vezanu za snabdevanje energentima koja neminovnoo uslovljava i rizik rasta njihovih cena koji onda uslovljava i opšti rast inflacije, što treba imati u vidu.\nAnkete koje su nedavno rađene na finansijskom tržištu Evrope i Amerike, pokazuju da će u prvom kvartalu ove godine, inflacija zbog ovakvih trendova sa energentima, izaći iz ciljane. Te ankete pokazuju i da bi se u drugom kvartalu ona svela na projektovanih tri odnosno dva posto. To je sve pod pretpostavkom da sukob ne eskalira u nepredviđenom smeru - objašnjava profesor Đukić.\nOn dodaje da što se tiče drugih posledica, poput rasta kamatnih stopa i stanja javnog duga, isuviše je rano davati prognoze.\n- Tu su podeljena mišljenja jer nijednoj centralnoj banci nije interes naglog skoka kamatnih stopa i to zato što su mnoge države, pre svega SAD, zbog korone, zabeležile veliki skoK javnog duga. Ako bi one i dalje rasle mogle bi da dodatno ugroze privredni rast. Drugim rečima povećanje zaduženosti bilo bi velika omča i vrlo je osetljivo pitanje za mnoge ekonomije i zato mislim da ne treba očekivati nagli skok kamatnih stopa - navodi Đukić.\nInače, cena nafte je odmah nakon sukoba skočila za 4,69 odsto i iznosila je 101,93 dolara po barelu, što je prvi put od 2014. godine. Cena gasa, je do kraja dana u Evropi poskupela za čak 52 odsto i premašila nivo od 1.600 dolara za 1.000 kubnih metara. Sve to unosi nemir, posebno u zemljama Evropske unije, koje oko 40 posto gasa uvoze iz Rusije, a sirove nafte blizu 30.\nMališa Đukić rast kamatnih stopa krediti kriza u ukrajini ukrajina kamatne stope svetska ekonomija


FK Radnički: Na utakmici sa Spartakom zloupotrebljena VAR tehnologija - CITY SMART | Vesti bez ulepšavanja\nFK Radnički: Na utakmici sa Spartakom zloupotrebljena VAR tehnologija\nPredstavnici Radničkog nezadovoljni su sudijom koji je, prema njihovim rečima, zloupotrebio VAR tehnologiju na poslednjem meču odigranom u Subotici. Iz kluba zahtevaju od sudske komisije da im se dostave snimci spornog trenutka sa utakmice.\nFudbalski klub Radnički iz Niša saopštio je danas da je sudija Lazar Lukić “na najgori način zloupotrebio VAR tehnologiju” i “brutalno pokrao” klub sa Čaira na utakmici protiv Spartaka iz Subotice. Utakmica između Spartaka i Radničkog se završila nerešeno, sa podeljenim bodovima. Oba gola su utvrđena nakon intervencije iz VAR sobe.\nGol Radničkog postigao je japanski igrač Mićibući. Nakon što se sudija konsultovao u VAR sobi sa kolegama, odlučeno je da se gol poništi jer je Mićibući loptu dotakao rukom. Iz kluba kažu da se to nije dogodilo, već je sudila Lukić zloupotrebio položaj.\nU Radničkom smatraju da su, bez obzira na tehnologiju, oštećeni.\n“Ukoliko neko prisvoji VAR sobu, kao što je na utakmici Radničkog i Spartaka iz Subotice sinoć to uradio Lazar Lukić, onda VAR gubi svoju poentu i postaje alibi za takve koji su već naneli ogromnu štetu srpskom fudbalu. Zbog toga što se Radnički bunio protiv sudija poput Lukića i bio protiv njegovog opstanka na listi sudija, Lukić je na najgori način zloupotrebio VAR tehnologiju i nastavio da nanosni ogromnu štetu srpskom fudbalu. Sudijama poput Lukića, koji su nestručni i osvetoljubivi, nije mesto u srpskom fudbalu a sad je jasno i zašto su se pojedinci kojima smeta Radnički borili za njegov opstanak na listi sudija”, saopštavaju iz kluba.\nDodaju da se ni na jednom snimku ne vidi kod poništenog gola da je igrač Radničkog Mićibući igrao rukom. Ukazuju i da prilikom obaranja štopera Radničkog Vujadinovića u prvom poluvremenu nije dosuđen penal, iako je, kako navode, bilo više nego vidljiva “španska kragna” koju je dobio igrač Radničkog.\n“Ali to Lukić iz VAR sobe nije video, ali je zato sve što se nije dogodilo “video”. I kao vrhunac ove utakmice je na kraju u drugom poluvremenu uz smešnu interveniciju Lukića iz VAR sobe sviran penal za Spartak. U toj akciji sudije nisu dosudile čist ofsajd igrača Spartaka. Sudija Lukić imao je niz grešaka kojima je oštetio Radnički jer, uostalom, po VAR protokolu u ovakvim situacijama ne sme da se zove sudija zato što je on procenio da to nije penal, već se zove samo kad sudija ne vidi, a bude čist penal”, ukazuju iz Radničkog.\nIz kluba zahtevaju od sudske komisije i njihovog novoizabranog predsednika Dejana Filipovića da pokažu snimak na kome se vidi da igrač Mićibući igra rukom jer to, kako pišu, gledaoci utakmice nisu mogli da vide na snimku.\nOznakeFK Radnički fudbal Izdvajamo sudija Lazar Lukić VAR


Narodna stranka: Potvrdjene naše tvrdnje da je Institut Jaroslav Černi prodat Milenijum timu\nBeta 12. januara 2022. 12:25\nNarodna stranka danas je saopštila da su potvrdjene njene tvrdnje da će kompanija Milenijum tim kupiti renomirani Institut za vodiprivredu „Jaroslav Černi“ kako bi se izvršila „stručna legalizacija“ naprednjačkog projekta naselja Beograd na vodi.\nU saopštenje je odbornik te stranke u Skupštini Beograda Miloš Pavlović naveo da „kupovina Instituta ima isključivo za cilj da se samom državnom vrhu omogući nesmetana izgradnja planirane trase beogradskog metroa čije se linije ukrštaju upravo na području naselja Beograd na vodi i planiranog stambenog naselja na području vodoizvorišta u Makišu“.\nMinistarstvo privrede Srbije je objavilo da je potpisan ugovor o prodaji 92 odsto kapitala Instituta „Jaroslav Černi“ konzorcijumu koji čine Milenijum tim i sedam direktora Instituta čije uključivanje u postupak privatizacije je, po rečima Pavlovića, „imalo isključivo za cilj da da kredibilitet samoj privatizaciji“.\n„Ovom prodajom stvorili su se uslovi za davanje ‘stručnih mišljenja koji će opravdati’ planirane linije Beogradskog metroa koje se ukrštaju na području naselja Beograd na vodi odnosno da investitor može vršiti slobodnu gradnju stambenog naselja u blizini vodoizvorišta Makiš“, ocenio je Pavlović.\nOn je naveo da ono što je sporno, i zbog čega ova privatizacija mora biti sudski ispitana, jeste razlog privatizacije Instituta koji ima strateški i regionalni značaj i koji je vodeći institut u oblasti hidrotehnike i kao takav ostvaruje dobit koja dovodi u sumnju ekonomsku opravdanost njegove prodaje.\n„U poslovnoj 2020. godini Institut je ostvario ukupan prihod od oko 1,1 milijarde dinara, pa je pored razloga prodaje Instituta, javnost ostala uskraćena i za način na koji je Ministarstvo privrede izvršilo procenu vrednosti Instituta odredjujući kao početnu cenu samo iznos od 2,576 miliona evra“, kazao je Pavlović.\nPodsetio je da je Narodna stranka prva obavestila javnost o nameri da se Institut proda upravo društvu Milenijum tim zbog čega je ta kompanija podnelo tužbu protiv Narodne stranke.\n„Vreme je pokazalo da je Narodna stranka bila u pravu i da su naši navodi sada dokazani, te ćemo nastojati da dokažemo i sve ostale navode koji se odnose na činjenicu da je Milenijum tim favorizovan od strane samog državnog vrha Srbije, odnosno povezanost vlasnika te kompanije i samog državnog vrha na čelu sa Sinišom Malim“, naveo je Pavlović u saopštenju.


ĐENIĆ: USPJEŠNO PROVODIMO PROCES DIGITALIZACIJE UDŽBENIKA – Novosti Plus\nĐENIĆ: USPJEŠNO PROVODIMO PROCES DIGITALIZACIJE UDŽBENIKA\n15 Aprila, 2020 15 Aprila, 2020 Dragana Morača\t0 Comments\nZavod za udžbenike i nastavna sredstva uspješno provodi proces digitalizacije koji je prije nepunih godinu dana počeo u Republici Srpskoj, rekao je Srni vršilac dužnosti direktora Zavoda Bojan Đenić. On je istakao da je digitalni sadržaj za udžbenik iz geografije za šesti razred u upotrebi od početka školske godine i da je dobio pozitivne ocjene i reakcije nastavnog kadra i učenika.\nĐenić je naglasio da za narednu školsku godinu Zavod za udžbenike i nastavna sredstva priprema digitalne sadržaje koji će pratiti udžbenike geografije za sedmi, osmi i deveti razred, čime će kompletirati ovaj predmet u osnovnoj školi.\nPrema njegovim riječima, za septembar će biti spremni i digitalni sadržaji za istoriju za šesti i za srpski jezik i jezičku kulturu za treći razred osnovne škole.\n“Svi učenici i nastavnici će ove sadržaje moći upotrijebiti na jednostavan način koristeći jedinstvene pristupne podatke, a svi sadržaji su prilagođeni za kompjutere, tablete i telefone”, rekao je Đenić.\nOn je dodao da će, nakon što ovi sadržaji budu pušteni u upotrebu, ekipe Zavoda početi da rade na novim udžbenicima, a prvi od njih biće “Prva knjiga” za prvi razred osnovne škole.\nĐenić napominje da se proces digitalizacije u potpunosti realizuje uz podršku Ministarstva prosvjete i kulture Republike Srpske i s obzirom na novonastalu situaciju izazvanu virusom korona, kada se nastava odvija na daljinu i uz pomoć savremenih tehnologija, uvidjeli su da digitalni sadržaji i te kako doprinose boljem usvajanju nastavnih sadržaja.\n← Onlajn koncerti Banskog Dvora: Prvi koncert Bojana Zulfikarpašića i Vasila Hadžimanova\nU NAREDNA DVA DO TRI DANA NOVI KONTINGENT POMOĆI SRPSKOJ IZ SRBIJE →\nPRIVREDNA KOMORA RS: VELETRGOVCIMA OMOGUĆITI RAD\n17 Marta, 2020 17 Marta, 2020 Dragana Morača\t0\n13 Avgusta, 2020 13 Avgusta, 2020 Dragana Morača\t0\nU rijeci Vrbas pronađen srednjovjekovni mač u kamenu\n8 Avgusta, 2019 8 Avgusta, 2019 Kristina Prole\t0


Koncerti i gostovanja Zvezdara teatra u novembru\nTanjug 1. novembra 2020. 18:07\nBEOGRAD – Pozorište iz Beograda Zvezdara teatar tokom novembra će imati nekoliko gostovanja svojih predstava na scenama širom zemlje, ali i u regionu, u Bosni, i zakazana dva koncerta muzičarke Lene Kovačević, stoji na sajtu ovog pozorišta.\nDžez pop umetnica Lena Kovačević je rasprodala prvi koncert 10. novembra, a onda su puštene u prodaju karte za 16. novembar.\nKovačević će održati intimno muzičko veče “Dobro veče u pozorištu”, a broj ulaznica je ograničen zbog situacije oko pandemije.\nOvog novembra će pet predstava sa repertoara Zvezdara teatra biti u gostima na raznim festivalima, ili pojedinačnim izvođenjima, uprkos i dalje nepovoljnoj situaciji sa Covidom 19.\nPrvi naslov prema kalendaru “Ljubav u Savamali” Ivana M. Lalića, u režiji Darjana Mihajlovića, odlazi već 9. novembra u Centar za kulturu Kostolac.\nProvereni tandem mega uspešne duo drame Kormaka Makartija “Voz” Sergej Trifunović i Voja Brajović gostovaće u Centru za kulturu Lazarevac, 16. novembra, a ekipa predstave “Tre sorele” Stevana Koprivice, reditelja Milana Karadžića putuje do Mladenovca, 23. novembra.\nKomad “Arzamas” će gostovati 25. novembra na regionalnom festivalu 37. “Pozorišni susreti” u Brčkom, BiH.\nManifestacija “Pozorišni maraton” u Somboru ugostiće 26. novembra ekipu predstave “Generalna proba samoubistva” Dušana Kovačevića, koji potpisuje dramu i režiju, dok glumački kvartet od 2008. godine čine – Branislav Lečić, Branimir Brstina, Igor Đorđević i Dubravka Kovjanić.


U rudarstvu ogroman potencijal za dalji razvoj Srbije | Energetski portal Srbije\nPotpredsednica Vlade Republike Srbije i ministarka rudarstva i energetike Zorana Mihajlović razgovarala je danas sa ambasadorkom Australije u Srbiji Rut Stjuart o daljem unapređenju saradnje dveju zemalja u rudarskom sektoru.\nStjuart je čestitala Mihajlović imenovanje na novu dužnost i izrazila interesovanje Australije i tamošnjih kompanija za saradnju u sektoru rudarstva.\nPrema njegovim rečima, pored kompanije „Rio Tinto“ i velikih ulaganja u rudnik litijuma, značajan broj manjih australijskih firmi zainteresovan je za saradnju i investiranje u rudarski sektor u Srbiji.\nTakođe, kako je dodala, s obzirom na veliko iskustvo u ovoj oblasti, spremni smo da ponudimo svoje znanje i ekspertizu srpskim kompanijama koje posluju u rudarstvu.\n„Australijske kompanije su u svetu poznate po novim tehnologijama i inovativnom pristupu i servisima. Vrlo rado ćemo podržati i vaše najave za uvođenje e-rudarstva“, rekla je ambasadorka.\nMihajlović je istakla da su sektori rudarstva i energetike od ogromnog značaja za razvoj Srbije i da mogu mnogo više doprineti privrednom rastu zemlje.\nMinistarstvo je, kako je podvukla, otvoreno za svaku saradnju i podršku novim investitorima. Veliki su izazovi pred nama, ali i potencijali za još uspešniju saradnju.\n„Kao što znate, krenućemo u reformu ovog sektora, pre svega kroz uvođenje e-rudarstva i e-energetike, a preduslov za to je izmena nekoliko važnih zakona iz ove oblasti. Želimo da uredimo poslovanje i stvorimo pogodnu klimu za nove investicije“, rekla je Mihajlović.


Pored toga inspektori su u Pakračkoj ulici konstatovali da se u okviru privatne parcele podiže zid bez adekvatnog odobrenja nadležnog organa. U skladu sa tim inspektori su postavili traku i zabranili dalje izvođenje radova. Takođe, saobraćajna inspekcija ovog sekretarijata izvršila je nadzor na ovoj lokaciji, te je uvidom u podatke Republičkog geodetskog zavoda utvrđeno da sporna površina na kome je izvršeno raskopavanje u vidu prelaza KP 307/26 KO Krnjača nije ulica, već je imalac prava privatno lice.\nSTABLO KESTENA PRETNJA PO BEZBEDNOST U ponedeljak će biti isečeno drvo u Grčića Milenka\nPredratna vila pre samo osam meseci izgubila status zaštićenog objekta i već uveliko se RUŠI (FOTO)\nParcela na kojoj je formirana ulica Narcisa nije evidentirana u Republičkom geodetskom zavodu kao ulica prema načinu korišćenja i nazivu, a imaoci prava na parcelama na kojima se prostire su privatna lica. Kako se navodi u saopštenju Sekretarijata za informisanje, prema referentnom sistemu mreža opštinskih puteva i ulica na teritoriji grada Beograda i prema geodetsko-katastarskom sistemu, navedena saobraćajnica nije definisana kao opštinski put i ulica.


Zemlje sa severa EU traže oprez oko reforme zone evra | EurActiv Srbija\nZemlje sa severa EU traže oprez oko reforme zone evra\nObjavljeno : 06.03.2018.\t Tweet\nČlanice EU sa severa bloka, njih osam, zatražile su 6. marta da se reforma zone evra fokusira na kompletiranje bankarske unije, unapređenje poštovanja budžetskih pravila i uspostavljanje evropskog monetarnog fonda a da se ambiciozniji planovi ostave za kasnije. Danska, Estonija, Finska, Irska, Letonija, Litvanija, Holandija i Švedska tako su reagovale na francuski predlog za dublju integraciju zone evra koji je bio "na čekanju" dok se nisu razrešile nedoumice oko nove nemačke vlade.\n"Snažnije performanse nacionalnih strukturnih i fiskalnih politika u skladu sa zajedničkim pravilima ... treba da imaju prioritet nad teško dostižnim predlozima", navodi se u zajedničkom saopštenju.\nNakon formiranja nove velike koalicije u Nemačkoj, najmoćnijoj ekonomiji zone evra, očekuje se da kancelarka Angela Merkel nastavi razgovore sa francuskim predsednikom Emanuelom Makronom o reformi devetnaestočlane zone evra.\nČlanice EU sa severa su oprezne u vezi s ambicioznim Makronovim planovima koji uključuju zajednički budžet zone evra ili zajedničkog ministra finansija.\nU grupi članica EU sa severa bloka su i dve zemlje koje nisu u zoni evra - Danska i Švedska. Ta grupa smatra da planovi za integraciju treba da se usmere u oblasti u kojima su članice najbliže kompromisu, poput dovršavanja bankarske unije.\n"Reforme su dobre, poput zajedničkog ministra finansija, ali one neće rešiti stvarne probleme. To jedino može da se uradi pragmatičnim koracima", rekao je za agenciju Rojters finski ministar finansija Peteri Orpo.\n"Ne treba da sprovodimo kvazi reforme već treba da budemo pošteni i prepoznamo reforme koje će stavrno rešiti probleme sa kojima se suočavamao", istakao je finski ministar.\nGrupa sa severa EU kaže da podržava ideju prerastanja Evropskog stabilizacionog mehanizma (ESM) u evropski monetarni fond ali ne podržava predlog Evropske komisije da Evropski parlament to nadgleda.\n"Evropski monetarni fond treba da ima veću odgovornost za razvoj i nadgledanje programa finansijske pomoći. Odlučivanje treba da ostane čvrsto u rukama članica", navodi se u saopštenju.\nEvropska komisija je predložila transformaciju spasilačkog fonda zone evra u evropski monetarni fond u decembru. Tu ideju su podržale Nemačka i Francuska.\nGrupa "Polarna svetla", koju čine nordijske zemlje članice EU, Irska i Holandija, često je udruživala snage sa Velikom Britanijom u borbi protiv protekcionističke tradicije u Francuskoj i Nemačkoj ili protiv članica sa istoka i jugoistoka gladnih subvencija EU.\nMeđutim, predstojeći izlazak Britanije iz EU naterao je grupu da traži nove saveznike, poput baltičkih zemalja.\n: Komisija predstavila mapu puta za jačanje zone evra\n: Portugalac Mario Senteno na čelu Evrogrupe\n: Junker pozdravio Makronov govor o reformi EU kao vrlo evropski\n: Evropska komisija predlaže mehanizme za podršku evru\n: Nemačka i Francuska za bržu integraciju zone evra


Promocija Beograda u Čikagu\nZamenik gradonačelnika Andreja Mladenović boravi sa delegacijom Beograda u Čikagu gde će, uoči 40. jubilarnog Čikaškog maratona, promovisati Beogradski maraton i potencijale glavnog grada Srbije, objavio je gradski Sekretarijat za informisanje.\nČikago 07. oktobar 2017. 21:13\n( arhiva )Foto: Beoinfo\nBeograd se predstavio na specijalizovanom sajmu "Abbot Health and fitnes EXPO" na kome će, pored Beogradskog maratona, biti predstavljen i Aerodrom "Nikola Tesla", kao i turistički potencijali glavnog grada Srbije.\nGradonačelnik Čikaga Emanuel Ram pozvao je predstavnike Beograda na 40. Čikaški maraton, jedan od najvećih i najbolje organizovanih maratona na svetu, na kojem će biti i takmičara iz Srbije.\nBeograd i Čikago su pobratimljeni gradovi od 2005. godine, Aerodrom "Nikola Tesla" i Međunarodni aerodrom "O Hara" od 2006. godine, a Beogradski i Čikaški maraton su pobratimljeni partnerski maratoni od 2016. godine, navedeno je u saopštenju.\nMladenović: Park Aleksandrov u centru grada\nMladenović: Spomenik ansamblu “Aleksandrov”


Festival KRAF počinje 19. oktobra - Kragujevac online - Sve o gradu na jednom mestu\nTrenutno se nalazite na strani: Moj grad Dešavanja Festivali Festival KRAF počinje 19. oktobra\nFestival KRAF počinje 19. oktobra\nKragujevački festival antiratnog i angažovanog filma (KRAF) biće održan od 19. do 30. oktobra, a na programu je 25 igranih, dokumentarnih i animiranih filmova. Tokom 12 festivalskih dana biće prikazani nagradjivani dugometražni i filmovi kratke forme autora iz Srbije, regiona, Evrope i sveta.\nPredstavnik organizatora nevladine organizacije "Milenium" Vladimir Paunović rekao je u utorak novinarima u Kragujevcu da će ovogodišnji KRAF biti u znaku obeležavanja 70 godina od početka antifašističkog pokreta u Srbiji i četiri decenije od začetka liberalnih ideja na ovim prostorima.\n"Tokom festivala biće održano šest javnih debata o antifašizmu, autorskim pravima, svetskoj ekonomskoj krizi i Srbiji, uticaju religije u srpskom društvu i srpsko-albanskim odnosima", rekao je Paunović.\nFestival će 19. oktobra biti otvoren projekcijom filma "Jedna žena-jedan vek" Želimira Žilnika, a premijerno će biti prikazan novi film Miloša Radivojevciha "Kako su me ukrali Nemci".


Kad se male ruke slože: Civilna zaštita, “Park” i “Sarajevošume” pomažu sarajevskom vodovodu – Haber.ba\nKad se male ruke slože: Civilna zaštita, “Park” i “Sarajevošume” pomažu sarajevskom vodovodu\nSa ciljem pravovremene i brze sanacije kvarova na vodovodnoj mreži Sarajevo, preduzeću “Vodovod i kanalizacija” (ViK) pomagaće kantonalni Štab civilne zaštite KS, radnici i mehanizacija preduzeća “Park” i “Sarajevošume”.\nUdruživanje snaga ima za cilj omogućavanje građanima BiH da imaju pitku vodu. Uz pomć navedenih preduzeća radiće se danonoćno na otklanjanju postojećih kvarova, ali i na sanaciji novih. “Haber.ba” ističe da građani Sarajeva ViK-u u prosjeku dnevno prijave 25 novih kvarova na mreži dok se na evidenciji ovih preduzeća već nalazi skoro 1.000 onih koji nisu sanirani. Sarajevski “Vodovod i kanalizacija” posjeduje 4 bagera i 7 timova koji rade na sanaciji postojećih kvarova, a navedena preduzeća ViK-u bi trebala pomoći u ljudskim i tehničkim resursima.\n“Haber.ba” podsjeća da je Skupština Kantona Sarajevo jučer održala tematku sjednicu sa koje je poručeno da je neophodno uvođenje i noćnih smjena kako bi se što prije otklonili problemi sa vodosnabdijevanjem u Kantonu Sarajevo gdje desetine hiljada građana negoduje zbog uvođenja redukcija vode…\nTeme:KJKP Vodovod i kanalizacija, kvarovi, pomoć, Sarajevo


NSinfo: Na proleće završetak kanalizacione mreže u Budisavi\nNa proleće završetak kanalizacione mreže u Budisavi\nGradonačelnik Novog Sada Miloš Vučević obišao je radove na izgradnji preostalih 9 km kanalizacione mreže u Budisavi\n(sliv 1 i 4) kojom će sva domaćinstva dobiti mogućnost priključenja na kanalizaciju. Sliv 1 pokriva zapadni deo naselja, odnosno delove ulica Cara Dušana, Omladinske, Kaćke, Vojvođanske, Radnoti Mikloša, Vuka Karadžića, Pionirske i Petefi brigade. Sliv 4 pokriva jugoistočni deo naselja, odnosno delove ulica Prnjavorske, Doža Đerđa, Vuka Karadžića, Šajkaške, Petra Drapšina i Školske. Izvođač radova sliva 1 i 4 je DOO „Bulevar Company“ Novi Sad, a vrednost te investicije je blizu 67 miliona dinara.\n- Prema uveravanjima izvođača radova, završetak kanalizacione mreže u Budisavi možemo očekivati na proleće, u aprilu 2018. godine, a Grad je u taj posao uložio oko 200 miliona dinara. Poput Stepanovićeva, Kovilja, Kaća i skoro celog Sajlova i Rumenke dobijamo još jedno naselje sa kompletno završenom mrežom. Početkom naredne godine uslediće veliki radovi u Veterniku jer nam je cilj da vodovodna i kanalizaciona mreža bude izgrađena u svim delovima grada. Izdvojićemo oko 460 miliona dinara preduzeću ''Vodovod i Kanalizacija'' u budžetu u 2018. godini za proširenje kapaciteta prečistača GC2 kod Kvantaške pijace. To je preduslov da se ugasi prečistač GC1 na uglu Radničke ulice i Keja koji odavno treba da se ukloni odatle, a Grad bi tako mogao da proda jednu od najatraktivnijih parcela, ali i stvorili bismo uslove za izgradnju centralnog prečistača sa sremske strane, na šta odavno čekamo. Takođe, na leto ćemo rebalansom obezbediti sredstva ViK-u da tehnički preuzme vodovodnu mrežu u Begeču - naglasio je gradonačelnik Vučević i zahvalio se građanima Budisave na strpljenju i podršci da se reši višedecenijski problem.\n... budisava, Novi Sad, radovi, vodovod


NSRS-a o novom poslovniku i dopunama Zakona o koncesijama – Top Portal\nčetvrtak 02 jula 2020 / 15:25\nNSRS-a o novom poslovniku i dopunama Zakona o koncesijama\nRazmatranjem izmjena i dopuna Zakona o šumama danas će u Banjoj Luci biti nastavljena sjednica Narodne skupštine Republike Srpske.\nNa dnevnom redu ovog drugog nastavka redovne sjednice je više od 10 tačaka, među kojima izmjene i dopune zakona o koncesijama, upravljanju otpadom, te zaštiti životne sredine. Očekuje se burna rasprava o novom poslovniku Narodne skupštine RS, budući da se opozicija ne slaže s pojedinim predloženim rješenjima.\nPredviđena je i rasprava o izmjenama i dopunama Krivičnog zakonika RS, zatim o krivičnom postupku, kao i razmatranje konsolidovanog izvještaja o izvršenju entitetskog budžeta u prošloj godini.\nMeđu nekoliko izvještaja je i o onaj o radu Komisije za koncesije za 2019. godinu, godišnji izvještaji Ombudsmana za djecu za 2019. godinu i Ombudsmana za ljudska prava Bosne i Hercegovine, kao i Specijalni izvještaj Institucije Ombudsmana za ljudska prava BiH o pravu na slobodu mirnog okupljanja.\nPoslanici Narodne skupštine RS su u prvom nastavku ove redovne sjednice prošle sedmice usvojili Deklaraciju o zaštiti prava Srpske pravoslavne crkve na slobodno ispovijedanje vjere i prava na njenu imovinu u Crnoj Gori, kao i devet zakona.


Odbojkašice Bosne i Hercegovine uprkos porazu od Slovenije 3:1 (23:25, 25:22, 25:22, 25:22) plasirale su se na Evropsko prvenstvo zbog boljeg set količnika.\nU Zenici smo večeras gledali veliku borbu i preslikanu sliku u svim setovima. Prvi set pripao je odbojkašicama Bosne i Hercegovine rezultatom 25:23. U naredna tri seta viđena je preslikana situacija i u svakom setu rezultat je bio isti. Odbojkašice Slovenije dobile su sva tri seta sa 25:22 i tako ostvarile “Pirovu pobjedu” na kraju kvalifikacija.\nSaša Planinšec sa 18 poena bila je najbolja kod Slovenije, isti učinak u selekciji Bosne i Hercegovine imala je Dajana Bošković.\nVrijedi napomenuti da su odbojkašice Bosne i Hercegovine ostvarile plasman na Evropsko prvenstvo sinoćnjom pobjedom nad Letonijom rezultatom 3:0.\nPrethodni članakDortmund pobjedom nad Majncom obezbijedio Ligu šampiona naredne sezone\nNaredni članakMilan prokockao priliku da osigura Ligu šampiona, Rosoneri odigrali nulu protiv Kaljarija


Lakše do kredita preko nove elektronske usluge › Made-in-Germany.rs\nPortal eUprava je uveo novu elektronsku uslugu “Moji podaci za banku”, koja će građanima omogućiti da sve podatke neophodne za pripremu i slanje ponuda za zaključenje ugovora o kreditu dobiju elektronskim putem kako bi ih u istoj formi mogli proslediti izabranoj banci.\nOvakve zahteve će moći da podnose svi građani koji su korisnici Portala eUprava (eGrađani), odnosno čiji se identitet potvrđuje elektronskom identifikacijom srednjeg ili visokog nivoa pouzdanosti, prenosi agencija Tanjug.\nGuvernerka Narodne banke Srbije (NBS) Jorgovanka Tabaković je istakla da je ovaj projekat dokaz da država, vlada, centralna banka, banke, privreda i građani mogu i moraju biti partneri. Ona je poručila da će nova e-usluga uticati na brzinu i olakšati pristup kreditima, podsetivši da je svojom monetarnom politikom NBS dala ključan doprinos u sniženju kamata na kredite i poboljšanju uslova finansiranja građana, privrede i države.\n– Tokom prethodne godine referentnu kamatnu stopu smo smanjili za ukupno 1,25% na svega 1%, što je najniži nivo ove stope u režimu ciljane inflacije. Međutim, ne treba zaboraviti da ciklus relaksacije monetarne politike Narodne banke Srbije traje u kontinuitetu od maja 2013. godine od kada je referentna stopa smanjena za čak 10,75 procentnih poena – naglasila je srpska guvernerka.\nPrema rečima premijerke Ane Brnabić, ovo je prvi primer da javni i privatni, odnosno bankarski sektor, zajedno primenjuju digitalizaciju. Tom prilikom ona je najavila da građani uskoro mogu očekivati još novih olakšica od digitalizacije.\n– Za aktiviranje ove usluge neophodno je proći pet koraka. Nakon podnošenja zahteva, korisnik se obaveštava o uspešno podnetom zahtevu, a u eSanduče mu pristiže zahtev za dostavljanje i omogućavanje prosleđivanja podataka i pristanak za obradu podataka o ličnosti, čime se okončava pružanje ove elektronske usluge – objasnio je direktor Kancelarije za IT i eUpravu Mihailo Jovanović.\nNBS propisala nove olakšice u otplati kredita\nGIZ predstavio nove alate za bolji izvoz sa Zapadnog Balkana\nOd MiG na 15/07/2021 / AKTUELNO / Ostavite komentar\nNestašica čipova desetkovala svetsku autoindustriju


Radončić: Zaštiti branitelje Bosne i Hercegovine od montiranih srbijanskih optužnica - informativa.ba\nVijesti BiH Radončić: Zaštiti branitelje Bosne i Hercegovine od montiranih srbijanskih optužnica\nRadončić: Zaštiti branitelje Bosne i Hercegovine od montiranih srbijanskih optužnica\nFahrudin Radončić, kandidat za člana Predsjedništva BiH, oštro osuđuje hapšenje branitelja Bosne i Hercegovine Huseina Mujanovića od strane Republike Srbije, te njegovo zadržavanje u pritvoru u toj zemlji. S obzirom na kontinuiran srbijanski progon naših branitelja, od Ejupa Ganića i Jovana Divjaka, preko Ilije Jurišica, do Mirsada Salkića, koji su svi procesi rezultirali debaklom po srbijansko pravosuđe, opravdano je sumnjati da je i ovo hapšenje rezultat političkih motivacija koje za cilj imaju izjednačavanje krivice za ratne zločine počinjene u Bosni i Hercegovini.\nPored činjenice da Pravila rimskog puta, kojim su precizirane nadležnosti pravosudnih tijela na području bivše Jugoslavije za procese koji se ne vode pred Haškim tribunalom, kao ni relevatni sporazumi između naše zemlje i Republike Srbije, ne dozvoljavaju nadležnost Srbije nad ovim pitanjima, Radončić podsjeća da Srbija već duže vrijeme selektivno provodi progon državljana Bosne i Hercegovine za navodna djela počinjena u Bosni i Hercegovini, a ne u ovoj susjednoj zemlji.\nS tim u vezi, Radončić naglašava da neće dozvoliti preuzimanje teritorijalne nadležnosti od strane Republike Srbije kada je u pitanju Bosna i Hercegovina, pogotovo nakon što su sudovi u Londonu i Beču pravosnažnim presudama podcrtali političku motiviranost srbijanskog pravosuđa i montiranih procesa protiv naših branitelja.\nRadončić stoga zahtijeva od nadležnih organa Bosne i Hercegovine, posebno Predsjedništva BiH, da zaustave ovo najnovije pravosudno nasilje Republike Srbije, odnosno da djeluju u pravcu zaštite naših građana.\nOznake: #Fahrudin Radončić #SBB BiH #Husein Mujanović #borci #BiH


SEUL - Sjevernokorejska vojska izvela je artiljerijske vježbe blizu sporne morske granice sa Južnom Korejom, a po nalogu lidera Kim Džong Una.\nSrpsko-ruske posade "migova" uništile vazdušne mete\nBEOGRAD - Posade lovaca "mig 29" uništile su više od 10 vazdušnih meta u okviru zajedničke rusko-srpske vojne vježbe "BARS 2019", koja se održava u Astrahanskoj oblasti, na jugu Rusije.\nSrbi i Rusi zajedno lete\n30. 10. 2019 12:55\nBEOGRAD - Piloti Vazdušno-kosmičkih snaga Rusije i Ratnog vazduhoplovstva i protivvazduhoplovne odbrane Srbije počeli su zajedničke vojne vežbe "BARS-2019" u Astrahanskoj oblasti.\nRuski piloti slijetali na aerodrom u izgradnji\n29. 08. 2019 11:14\nMOSKVA - Ruski vojni piloti su u okviru specijalnih vježbi sletjeli avionima Su-34 i An-26 na auto-put u Tatarstanu koji je još uvijek u izgradnji, saopštilo je Ministarstvo odbrane Rusije.\n24. 06. 2019 19:13\nMOSKVA - Ruska vojska započela je danas veliku vojnu vježbu, koja za cilj ima da provjeri spremnost oružanih snaga da odgovore na moguće bezbjednosne prijetnje u centralnoj Aziji.


Prodaja 26 nepokretnosti u Beogradu javnim nadmetanjem\nGRAD BEOGRAD OGLASIO PRODAJU 26 NEPOKRETNOSTI JAVNIM NADMETANJEM: ROK ZA PODNOšENJE DOKUMENTACIJE ZA UčEšćE NA LICITACIJI 17. JUL 2015. GODINE, DOK ćE SE JAVNO NADMETANJE OBAVITI 22. JULA 2015. GODINE\nU toku je prodaja, putem javnog nadmetanja - licitacije, 26 stanova u javnoj svojini grada Beograda, koji se nalaze na teritoriji skoro svih gradskih opština, a po strukturi se kreću od jednosobnih do trosobnih stanova.\nRok za prijavljivanje za kupovinu je 17. jul, a licitacija za sva lica koja do navedenog roka podnesu potpunu prijavu će biti održana 22. jula 2015. godine.\nProcenjenu tržišnu vrednost stanova, koja predstavlja početnu cenu na licitaciji, utvrdila je Uprava javnih prihoda Beograda i kreće se od 6.840 evra do 86.000 evra.\nU narednom periodu ponovo će biti objavljen Oglas za prodaju poslovne zgrade u ulici Zeleni venac 18, ukupne korisne površine 7.462 kvadratna metara, što sa zajedničkim prostorom čini 8.301 metara kvadratnih. Objekat će takođe biti prodavan u postupku javnog nadmetanja po procenjenoj tržišnoj vrednosti, kao početnoj ceni, od 3.984.504,71 evra.\nZa septembar i oktobar 2015. godine, planira se prodaja garaža i poslovnog prostora u javnoj svojini Grada, a oglas će biti objavljen čim se steknu zakonski uslovi za otuđenje nepokretnosti.\nSve nepokretnosti Grad će prodavati u postupcima javnog nadmetanja, koji je najtransparentniji za sve učesnike u postupku, a koji na najbolji način štiti interese Grada.\nPrema podacima Gradske uprave, kao imovina grada Beograda do sada je evidentirana 12.561 nekretnina - 10.166 lokala i 2.395 stanova, čija je ukupna vrednost oko 500 milijardi dinara. Među do sada evidentiranim gradskim nepokretnostima nalazi se i 41 objekat širom Srbije, kao i nekoliko u regionu, poput vile na Bledu i nekretnine na Hvaru.\nDo proleća 2016. godine se očekuje da Sekretarijat za imovinsko - pravne poslove završi popis svih nekretnina u vlasništvu grada, nakon čega će biti formirana jedinstvena evidencija imovine kojom prestonica raspolaže, sa brojem i kvadraturom objekata, njihovom vrednošću i statusom: jesu li izdati u zakup i kome.


Nagrada “Desanka Maksimović” za ukupan doprinos srpskoj poeziji, koju dodeljuje Zadužbina “Desanka Maksimović”, pripala je za 2018. godinu Ani Ristović, odlučio je žiri koji su činili Tanja Kragujević, Vladimir Kopicl, Slobodan Zubanović, Sonja Veselinović i Svetlana Šeatović (predsednik).\nU obrazloženju se kaže da je Ana Ristović već prvom zbirkom “Snovidna voda” sredinom devedesetih godina ušla krupnim koracima u srpsku poeziju, a svakom novom knjigom je pomerala granice sopstvenog poetičkog dometa, dajući novi zamah srpskom pesništvu. Ristovićeva je sa sedam zbirki i dva izbora novih pesama vodeći pesnički glas u savremenoj srpskoj poeziji, istakao je žiri.\n“To je pesnikinja izvorne lirske vokacije, suptilnog senzibiliteta i autentičnog razvojnog puta koji uvek postavlja nove i visoke estetičke granice. Sve je u znaku simboličnih brojeva, pa i 25. nagrada ‚Desanka Maksimović‘ stiže u ruke pesnikinje srednje generacije koja je više od 25 godina prisutna na pesničkoj sceni”, stoji u obrazloženju i naglašava da je Ristović najmlađa dobitnica ove nagrade.\n“Ristović podiže granice srpskog pesništva u 21. veku(...). Njenu poeziju odlikuju paradoks, ironija, autoironija, metapoetičnost, subjektivnost, ispitivanje odnosa tela i teksta, intimnosti. To je književnost na rubu opstanka kulture, društva i sveta”, ocenio je žiri.\nAna Ristović je rođena 1972. godine u Beogradu, diplomirala je srpsku književnost i jezik sa opštom književnošću na Filološkom fakultetu u Beogradu. Objavila je knjige pesama: Snovidna voda (1994), Uže od peska (1997), Zabava za dokone kćeri (1999), Život na razglednici (2003), Oko nule (2006), P. S. (izabrane pesme, 2009), Meteorski otpad (2013), Nešto svetli (izabrane i nove pesme, 2014), Čistina (2015).\nDobitnica je Brankove nagrade, nagrada “Branko Miljković”, “Hubert Burda Preis”, “Milica Stojadinović Srpkinja”, Disove nagrade, a knjige su joj prevođene na nemački, engleski, slovenački, mađarski, švedski, finski.\nBliskost sa Desankom\nPrema rečima predsednice žirija, Ana Ristović je najbliža Desanki Maksimović u delikatnosti izraza, intimnosti sveta žene i dubokoj misaonosti koja zna da je pesnički svet izraz bića i način življenja uprkos svim bolima koje nam zadaje svet svakodnevice.


TRAMPOVA PORUKA LJUBAVI: Rusijo, ako slušaš, nađi Hilarine mejlove i naša štampa će te voleti do smrti! | Vestinet.rs\nPočetna SVET\tTRAMPOVA PORUKA LJUBAVI: Rusijo, ako slušaš, nađi Hilarine mejlove i naša štampa će te voleti do smrti!\nPredsednički kandidat Donald Tramp pozvao je Rusiju da pronađe izgubljene mejlove njegove rivalke kandidatkinje demokrata Hilari Klinton.\nTramp je rekao na konferenciji za novinare u Majamiju da bi 30.000 nedostajućih imejlova sa privatnog servera Hilari Klinton „otkrili neke lepote“ i uputio iznenađujući poziv nekoj stranoj sili da ih nađe.\nNa to su ubrzo reagovali iz kampanje Hilari Klinton, predsedničke kandidatkinje demokrata.\n„Prvi put jedan vodeći predsednički kandidat aktivno ohrabruje neku stranu silu da špijunira svog političkog protivnika“, rekao je Džejk Salivan, savetnik u kampanji Hilari Klinton, i dodao da se tu radi o „pitanju nacionalne bezbednosti“.\nOve izjave dolaze posle višednevnih optužbi oko objavljivanja preko Vikiliksa hakovanih imejlova Demokratskog nacionalnog komiteta koji pokazuju da su zvaničnici demokrata bili protiv Klintonkinog stranačkog suparnika Bernija Sandersa.\nTramp je te tvrdnje odbacio i rekao da nije jasno ko je hakovao te imejlove, ali da je taj incident znak da strane zemlje više ne poštuju SAD. On međutim nije hteo da osudi akciju Rusije ili neke strane sile.\nMeđutim u prvom znaku rascepa između Trampa i njegovog kandidata za potpredsednika na izborima u novembru Majka Pensa, Pens je osudio svaku moguću sajber špijunažu neke strane sile.\n„Ako je Rusija ta i ako se oni mešaju u naše izbore mogu da vas uverim da obe partije i vlada SAD osigurati da će biti ozbiljnih posledica“, rekao je Pens u saopštenju.\nRusija je demantovala da ima veze sa objavljivanjem imejlova ili bilo kakvo mešanje u američke izbore.


Hercegovački sir iz mijeha na preliminarnoj listi UNESCO-a - Leutar.net\n19. juna 2021. LEUTAR Hercegovina, Magazin 0\nTREBINJE – Organizacija “Slow Food” iz Trebinja je, zajedno sa Muzejom Hercegovine iz ovog grada, pokrenula postupak zaštite autohtonog hercegovačkog sira iz mijeha kao dijela kulturnog nasljeđa, a sve je urađeno u okviru projekta “Tragovima predaka – virtuelno putovanje”.\nBožana Đuzelović, viši kustos etnolog u Muzeju Hercegovine, kaže da je ova ustanova dio partnerstva u kome, osim “Slow Fooda”, učestvuju Centar srednjih škola Trebinje, Foto-kino klub Trebinje i poljoprivredni klaster “Stara Hercegovina”.\n“Akcenat je bio na tome da se što više mladih ljudi upozna sa našom tradicionalnom ishranom, a u toku projekta smo došli na ideju da sir iz mijeha uvrstimo na preliminarnu listu nematerijalnog nasljeđa BiH, pa smo mi iz muzeja obradili sve raspoložive podatke i poslali ih Centru za nematerijalno nasljeđe u Banjaluci”, kaže Đuzelovićeva.\nIz Banjaluke je po proceduri sve stiglo do komisije UNESCO-a, tako da se sir iz mijeha sada nalazi na preliminarnoj listi nematerijalnog nasljeđa.\nU trebinjskom “Slow Foodu”, gdje su do sada pokretali inicijative za zaštitu mnogih prehrambenih proizvoda, kažu da su mnoge vrste hrane najprije spasene od odumiranja, a onda su i sertifikovane kao zdrave i autohtone.\n“Tu su grah poljak, kukuruz stodanak, boranija roga, paradajz jabučar, ali i sir škripavac, kao i kajmak i sir iz mijeha, koji su stari i bili pomalo zaboravljeni hercegovački proizvodi, ali su ipak opstali zahvaljujući jakim naporima pojedinaca da očuvaju njihovu proizvodnju”, kažu u “Slow Foodu”.\nBožana Đuzelović o siru iz mijeha dodaje da dokazi o autohtonosti i starom porijeklu ovog proizvoda datiraju još iz srednjeg vijeka, a što je najzanimljivije, tehnologija njegove proizvodnje se nije mijenjala da današnjih dana.\n“Postoje materijalni dokazi da se sir iz mijeha pominje još u 14. vijeku, o čemu govore podaci iz Dubrovačkog arhiva”, kaže Đuzelovićeva, objašnjavajući da je proces pravljenja ove namirnice potekao od stočara koji su zbog potrebe čuvanja sira u ljetnim mjesecima stavljali male grudvice u kozje i ovčje mjehove i zatim ih zatvarali.\nMijeh se prije upotrebe stavljao na dim da se prosuši i na taj način se sterilisao, a onda se u njega stavljao sir i sve bi se dobro zapečetilo da tako odstoji dva do tri mjeseca, što bi predstavljao dobar izvor ishrane u zimskim mjesecima.\nIako ova namirnica apsolutno zadovoljava kriterijum autentičnosti i kontinuiteta, a na isti način se proizvodi i danas, što mu daje specifičnosti, Đuzelovićeva dodaje da je za cjelokupan proces zaštite potreban duži period, jer je tek dospio na preliminarnu listu, a onda BiH treba da ga kandiduje na opštoj listi UNESCO-a.\nIpak, u Trebinju su svi ubijeđeni da će se to uskoro desiti, što bi dalo velike benefite i proizvođačima i gradu Trebinju.\nProizvođači sve prodaju na kućnom pragu Božana Đuzelović kaže da je hercegovački sir iz mijeha, specifičnog ukusa i mirisa, i nakon viševjekovnog perioda, prava delicija na hercegovačkim trpezama, pa je veoma tražen i u restoranima i u trgovinama.\n“Iako je možda najpoznatiji sir iz mijeha sa područja Nevesinja, sve vrste ove delicije su izuzetno kvalitetne i vrlo tražene, pa svi oni koji ga proizvode mogu na kućnom pragu prodati sve”, kaže Đuzelovićeva.\nIzvor : Naša Hercegovina


Ministar za boračka pitanja Tuzlanskog kantona održao sastanak sa predstavnicima tuzlanskih boraca - VeteranMagazin\nMinistar za boračka pitanja Tuzlanskog kantona održao sastanak sa predstavnicima tuzlanskih boraca\nMATEMATIKA: Naša stranka(NS) glasala za 100% stranke sa nacionalnim predzankom!?\nOvom je prilikom dogovoreno da će predstavnici kantonalnih udruženja pripadnika boračke populacije od posebnog društvenog interesa za Tuzlanski kanton i dalje biti aktivni sugovornici na donošenju svih propisa koji imaju za cilj poboljšanje položaja boračke populacije na području Tuzlanskog kantona.\nPredstavnici kantonalnih udruženja pripadnika boračke populacije od posebnog društvenog interesa za Tuzlanski kanton izrazili su zadovoljstvo dosadašnjom saradnjom sa Ministarstvom za boračka pitanja i nadu da će se ta saradnja nastaviti i u narednom periodu.\nProgramom rada Vlade Kantona za 2021. godinu Ministarstvo je planiralo da obezbijedi kontinuiranu primjenu Zakona o dopunskim pravima boraca i članova njihovih porodica, uz obavezu utvrđivanja i provođenja politike, kao i primjene zakonskih i drugih propisa koje imaju za svrhu zaštitu prava boraca i članova njihovih porodica sa ciljem zadovoljavanja stvarnih potreba, putem efikasnijeg i ekonomičnijeg postupka ostvarivanja utvrđenih dopunskih prava.\nVizija Ministarstva za 2021. godinu ogleda se u činjenici da se aktivnosti ovoga organa odnose na dalje poboljšanje položaja branilaca i članova njihovih porodica, sa posebnim akcentom na osiguranju zdravstve zaštite, obezbjeđenje sredstava za stipendiranje i obavljanje volonterskog staža kao i osiguravanje povoljnijih uslova za zapošljavanje i samozapošljavanje branilaca i članova njihovih porodica.\nU kontekstu navedene vizije, Ministarstvo je planiralo i u 2021. godini pristupiti donošenju novih i predlaganju izmjena i dopuna zakonskih i drugih propisa, čiji je krajnji cilj zaštita prava boraca i članova njihovih porodica i poboljšanja položaja u društvu.


Timok savladao Jedinstvo iz Paraćina - Glas Zaječara\nHome Sport Timok savladao Jedinstvo iz Paraćina\nFudbaleri Timoka produžili su svoj pobedonosni niz na tri utakmice, pošto su savladali ekipu Jedinstva iz Paraćina rezultatom 3:1. Sve je u derbi meču 23. kola Srpske lige “Istok” odigranom na gradskom stadionu na Kraljevici bilo gotovo nakon prvih 45 minuta,završenim u korist domaćih konačnim rezultatom, piše Glassporta.rs.\nMrežu gostiju pogađali su Knežević, Cvetković i Rudić. U nastavku nije bilo promene, pa su tri boda ostala u Zaječaru. Što se drugog zaječarskog srpskoligaša tiče, nastavlja se hod po mukama najmlađeg sastava u ligi, ekipe Kablova, koju u prolećnom delu sezone čine omladinci gradskog rivala Timoka. Kablovi su naime deklasirani na gostovanju u Trgivištu od Pčinje sa visokih 9:0.\nLider srpskoligaškog “Istoka” ostao je Timok, koji posle 23 odigrane utakmice ima 55 osvojenih bodova. Jedan od konkurenata ekipa Vlasine, ponovo je poražena, ovog puta od Trstenika, pa sada zaostaje sedam bodova za Zaječarcima. Budućnost iz Popovca ima čak četiri utakmice manje i 10 bodova manje na svom kontu, dok je Radnički iz Svilajnca treći sa 47 bodova i mečom manje od lidera.\nPrethodni tekstBojana Đorđević: Sremuš je zeleno blago\nNaredni tekstPredsednik Srbije Aleksandar Vučić u ponedeljak posetiće Zaječar


Zimska oprema obavezna od srijede - Worldnews.com\nBANJALUKA, DOBOJ - Vozači u BiH će od srijede (15. novembar) pa do 15. aprila naredne godine, bez obzira na vremenske uslove, na svojim motornim vozilima morati imati odgovarajuću zimsku opremu i koristiti je bez obzira na vremenske uslove. ...\nMagla smanjuje vidljivost na području Prijedora i Mrkonjić Grada\nBANJALUKA - Auto-moto savez Republike Srpske upozorio je jutros vozače na maglu na području Mrkonjić Grada i Prijedora koja smanjuje vidljivost na 50 do 70 metara. Vozačima...\nKolovozi pretežno suvi, odroni na dionicama u usjecima\nBANJALUKA - Na većini puteva u Republici Srpskoj i Federaciji BiH /FBiH/ kolovozi su pretežno suvi, a na dionicama u usjecima i pored kamenih kosina mogući su odroni. Iz...\n"Nikola Tesla" ulazi u Aerodrom Banjaluka?\nBANJALUKA - Međunarodni aerodrom "Nikola Tesla" Beograd, koji je trenutno jedan od najznačajnijih aerodroma u jugoistočnoj Evropi, mogao bi da u narednom periodu investira...\nBANJALUKA - BiH ni nakon donošenja strožih propisa ne uspijeva da se izbori s problematikom nelegalnog točenja lož-ulja na benzinskim pumpama direktno u rezervoare vozila, koje je i dalje prisutno, potvrđeno je "Nezavisnim". Naime, pumpadžije na sve načine pokušavaju da izbjegnu poštovanje novih propisa, pa je čak otkriven i slučaj gdje je lož-ulje na jednoj benzinskoj pumpi u...\nOd februara strože kazne za vozače i pješake\nSARAJEVO, BANJALUKA - Izmjene Zakona o bezbjednosti saobraćaja, koje predviđaju strože kažnjavanje pijanih vozača, prekoračenje brzine i slične prekršaje, na snagu bi trebalo da stupe početkom idućeg mjeseca. To je potvrdio Milija Radović, direktor Agencije za bezbjednost saobraćaja RS, koji precizira da je zakon usvojen u Predstavničkom domu i Domu naroda Parlamentarne...\nBANJALUKA, SARAJEVO - Investicija izgradnje Roditeljske kuće u Banjaluci nije zaokružena iznosom od oko 850.000 KM prikupljenih na donatorskoj večeri 2014. godine, potvrdila je "Nezavisnim" Dijana Berić, sekretarica Udruženja roditelja djece oboljele od malignih bolesti "Iskra". To znači, kako je precizirala, da ova sredstva ipak nisu dovoljna da se završi, odnosno da bude...\nPoslanicima kazne za nedolično ponašanje\nBANJALUKA - Ukoliko Kolegijum Narodne skupštine Republike Srpske (NS RS) danas postigne saglasnost, a što je sudeći po dosadašnjim reakcijama malo vjerovatno, na idućem zasjedanju NS RS mogao bi se naći kodeks ponašanja poslanika, kojim se, između ostalog, predviđaju kazne za one poslanike koji se ponašaju neprimjereno. Kodeksom se zabranjuje korištenje neprimjerenih izraza,...\nSARAJEVO - Ministarstvo komunikacija i saobraćaja BiH saopštilo je da građani Bosne i Hercegovine koji žive u Kraljevini Danskoj od 1. aprila 2016. godine, mogu izvršiti zamjenu važeće bh. vozačke dozvole “B“ kategorije za odgovarajuću dansku vozačku dozvolu, bez obveze podnosioca zahtjeva za polaganje kontrolnog vozačkog ispita. Podnosilac zahtjeva za zamjenu bh....